The Last of Us Part I Diumumkan Secara Rasmi, Game Remake Khas Untuk PS5 Berharga RM299

Setelah bermacam laporan tidak rasmi yang muncul sebelum ini, Sony dan Naughty Dog akhirnya mengumumkan secara rasmi remake untuk game asal The Last of Us yang pertama kali dilancarkan pada 2013.
Menggunakan format judul yang sama dengan The Last of Us Part II, game remake ini berjudul The Last of Us Part I.
The Last of Us Part I akan dilancarkan pada 2 September 2022, eksklusif untuk PS5.
Mereka turut mengumumkan yang game ini sedang dibangunkan untuk PC, namun masih belum ada tarikh pelancaran.
Seperti kebanyakan game PS5 lain, game ini akan hadir dengan 3D Audio, haptics feedback, dan adaptive triggers, serta penambahan lebih banyak fungsi-fungsi accessibility.
Memandangkan Neil Druckmann sibuk dengan projek siri televisyen The Last of Us bersama HBO, kerusi pengarah untuk The Last of Us Part I telah diberikan kepada Matthew Gallant, manakala Shaun Escayg pula sebagai pengarah kreatif.
Saksikan trailer untuk game remake ini:

Berikut pula perbandingan antara grafik game asal di PS3 dengan remake yang bakal hadir untuk PS5:

Terdapat dua edisi yang diumumkan. Edisi pertama ialah The Last of Us Part I Standard Edition yang berharga RM299.
Edisi kedua pula ialah The Last of Us Part I The Digital Deluxe berharga RM339, yang mendapat item-item berikut:
Increased Crafting Speed SkillIncreased Healing Speed Skill9mm Reload Speed Increase UpgradeRifle Clip Capacity Increase UpgradeExplosive Arrows Gameplay ModifierDither Punk FilterSpeedrun ModeSix Weapon Skins: Black Gold 9mm Pistol, Silver Filigree 9mm Pistol, Rubber Tactical Shotgun, Sculpted Oak Shotgun, Arctic White Bow, Carbon Black Bow

Pra-tempah mana-mana edisi ini, pemain akan mendapat item-item berikut:
Bonus Supplements to upgrade your skillsetBonus Weapon Parts to upgrade your arsenal
Dalam blogpost yang sama, Naughty Dog turut mendedahkan game multiplayer The Last of Us berasingan yang sedang mereka bangunkan.


PlayStation VR: Lebih Murah Berbanding Oculus Rift dan HTC Vive!

Berita yang dinanti-nantikan oleh kipas-susah-mati PlayStation sudah tiba! Korang mesti pernah mendengar tentang PlayStation VR, kan? Sony baru aje announce harga dan tarikh pelancarannya!

Presiden Sony Interactive Entertainment, Andrew House mengumumkan tarikh pengeluaran PlayStation VR beserta dengan harga pasaran, iaitu pada Oktober 2016 dan ianya berharga 399USD, 399EUR, 44,980JPY.
Sebagai perbandingan, peranti VR Oculus Rift akan di lancarkan pada 28 Mac pada harga 600USD, dan HTC Vive akan dilancarkan pada awal April pada harga USD 800!

Terdapat lebih daripada 230 developers dan publishers yang sedang mengusahakan game titles bagi PSVR – dari studio indie sehinggalah ke studio mega seperti 2K Games dan Ubisoft. Sehingga kini sudah ada 160 titles yang sedang dibangunkan dengan 50 game yang sudah PSVR-ready bagi hari pelancaran nanti termasuk Eagle Flight (Ubisoft), EVE: Valkyrie (CCP Games), Headmaster (Frame Interactive), Rez Infinite (Enhance Games), Wayward Sky (Uber Entertainment), RIGS: Mechanized Combat League, Tumble VR, Until Dawn: Rush of Blood dan PlayStation®VR WORLDS (SCE WWS).
JomBaca: Playstation VR: Lebih 50 Games Confirmed, Jom Tengok Semua Video Trailer!
Tambahan lagi, Electronic Arts Inc., DICE dan Lucasfilm juga sedang membangunkan versi baharu Star Wars™ Battlefront™ (Electronic Arts Inc.) yang eksklusif bagi PS VR. Pemilik PSVR juga akan dapat memuatturun THE PLAYROOM VR dari SCE WWS secara percuma di hari pelancaran nanti! THE PLAYROOM VR akan memberikan 6 game sosial yang akan membenarkan korang merasai pengalaman VR bersama pengguna VR lain!

Specikifasi PlayStation VR yang pihak kami dapat adalah seperti berikut:

Nama Produk
PlayStation®VR

Kod Produk
CUH-ZVR1series

Tarikh Pelancaran
Oktober 2016

Harga Jualan
44,980 yen, $399 USD, €399 and £349

Ukuran Luar
VR headset: Approx. 187×185×277 mm (width × height × length, excludes largest projection, headband at the shortest)
Processor unit: Approx. 143×36×143 mm (width × height × length, excludes largest projection)

Berat
VR headset: Approx. 610g (excluding cable)
Processor unit: Approx. 365g

Paparan
OLED

Saiz Panel
5.7 inches

Resolution
1920×RGB×1080 (960×RGB×1080 per eye)

Refresh rate
120Hz,  90Hz

Field of View
Approximately 100 degrees

Sensors
Six-axis motion sensing system (three-axis gyroscope, three-axis accelerometer)

Connection interface
VR headset: HDMI, AUX, Stereo Headphone Jack
Processor unit: HDMI TV, HDMI PS4, USB, HDMI, AUX

Processor Unit Function
3D audio processing, Social Screen (mirroring mode, separate mode), Cinematic mode

Included
VR headset × 1
Processor unit × 1
VR headset connection cable × 1
HDMI cable × 1
USB cable × 1
Stereo headphones × 1 (with a complete set of earpiece)
AC power cord × 1
AC adaptor × 1

*Rekabentuk dan spesifikasi adalah tertakluk kepada perubahan!

PlayStation VR – harga sudah diketahui, tarikh pelancaran ke pasaran global pun sudah di bagitau. So amacam semua? Nantikan berita selanjutnya, hanya di JomGaming.


Level Up KL: Acara Yang Bakal Memacu Pembangunan Industri Gaming Di Malaysia Kembali Lagi!

Anda bercita-cita untuk membangunkan sesebuah video game? Pasti ini adalah acara yang wajib anda sertai!
Level Up KL 2015, pada tahun lalu. Sumber.
Malaysian Digital Economy Corporation (MDEC) akan menganjurkan Level Up KL 2016, sebuah persidangan yang diadakan bagi memacu perkembangan industri gaming di Malaysia dan Asia Tenggara. Ia bakal diadakan selama dua hari, iaitu pada 8 dan 9 November 2016 di Hotel Intercontinental, Kuala Lumpur.
Apa yang menarik tentang persidangan ini? Ia bakal dihadiri oleh 40 tokoh-tokoh dari industri gaming dari dalam dan luar negara – antaranya Wan Hazmer dari Square Enix, Sam Carlisle dari Microsoft Studios/Xbox, Guy Charusadhirakul dari Google Play, Atsuo Nakayama dari Bushiroad SEA dan ramai lagi.
Mereka ini bakal berkongsi pengalaman mereka dari segi pemasaran dan teknikal sepanjang mereka menceburi bidang ini, dan pastinya, banyak maklumat yang boleh anda peroleh daripada talk mereka ini.
Lebih menarik, pelbagai syarikat dan individu yang memainkan peranan penting dalam industri ini akan turut turun padang. Inilah masanya untuk anda sama-sama berhubung dengan mereka bagi mendapatkan peluang keemasan seperti content dan potensi untuk bekerjasama pada masa akan datang.
Level Up 2015, pada tahun lalu. Sumber.
Bercakap kepada Lowyat.Net, Pengarah Kandungan Kreatif & Teknologi MDEC, Hasnul Hadi Samsudin berkata, “kami baru-baru ini berada di Tokyo Game Show, bekerjasama dengan Matrade untuk membenarkan mereka (syarikat tempatan) untuk mendapat akses kepada pasaran Jepun.”
“Kami mahu kanak-kanak yang bermain game untuk berminat menjadi game developers. Tahun ini, kami memulakan Level Up di sekolah-sekolah dengan Unity. Kami pergi ke sekolah menengah untuk menggalakkan kanak-kanak membangunkan game,” kata Hasnul lagi.
Untuk mengetahui lebih lanjut mengenai persidangan ini, anda boleh terus layari laman web rasmi Level Up KL 2016.
Tiket untuk ke Level Up KL 2016 boleh dibeli dengan harga USD200 (~RM836) untuk menghadiri persidangannya sahaja. Manakala, USD300 (~RM1254) dikenakan untuk akses ke persidangan tersebut dan juga anda bakal memperoleh sijil Unity.
Anda boleh dapatkan tiket di sini.


Skuad Kendalian Mushi, Mineski Berjaya Tempah Slot Ke Kejohanan WCA 2017

Selepas gagal menempah slot ke The International 2017, nampaknya perjuangan skuad Mineski kendalian Mushi tidak terhenti di situ!

Sejurus melepasi pusingan kelayakan Asia Tenggara bagi kejohanan WCA 2017, Mineski akan beraksi di LAN finals yang akan bermula pada Disember depan.
Pusingan kelayakan itu mempunyai tiga peringkat iaitu terbuka (pada akhir Jun), tertutup dan peringkat akhir.
Mineski yang juga dikendalikan oleh Mushi atau nama sebenarnya Chai Yee Fung (sejak Mac 2017) mendapat jemputan terus ke pusingan peringkat tertutup itu.
REKOD kemenangan. FOTO: Liquipedia Dota 2
Execration muncul sebagai pasukan ganti memandangkan TnC Pro, Team Faceless, Fnatic dan WG.Unity menarik diri dari menyertai. Kedua-dua pasukan (Mineski dan Execration) muncul tempat pertama dalam kumpulan masing-masing dengan rekod kemenangan bersih 4:0.
Pasukan Filipina itu tumpas di tangan Mineski dan mengharungi pusingan lower bracket namun berjaya mara selepas menewaskan Clutch Gamers dan RRQ.
WCA 2017 LAN finals akan diadakan di Yinchuan, China dengan hadiah terkumpul AS$500,000. Tahun lalu, ia dimenangi oleh iG.Vitality yang menumpaskan ViCi Gaming 3:2.


Apa Yang Perlu Ada Untuk Menyempurnakan Star Wars: Battlefront

Star Wars Battlefront Beta telahpun melabuhkan tirainya pada hari ini (semalam). Kalau korang tidak berkesempatan untuk mencuba Beta yang berlangsung dari 8 hingga 13 Oktober ini, kitaorang rasa korang benar-benar rugi kerana game ini mempunyai potensi yang sangat baik.

Jangan ketinggalan: Star Wars Battlefront Beta: 6 Sebab Mengapa Kitaorang Jatuh Cinta!
Namun, ia masih belum lagi mampu diberikan markah 10/10. Kitaorang masih merasakan bahawa terdapat banyak lagi lubang-lubang yang perlu dihiasi dengan bunga yang lebih cantik. So, inilah perkara-perkara yang kitaorang rasakan perlu ada untuk full game yang akan keluar pada 17 November nanti!

Server Browser & Matchmaking.
Seperti yang telah diumumkan sebelum ini, game ini nanti tidak akan ada Server Browser untuk kita pilih server mana yang kita mahu main. Dengan hanya menggunakan sistem matchmaking, DICE perlu menjalankan kerja yang lebih keras. DICE perlu memastikan matchmaking akan berfungsi dengan baik pada hari pertama pelancaran – kerana matchmaking dalam Beta ini kurang memuaskan. Situasi dalam Beta di mana kadang-kala ia sentiasa ‘searching’ dan tidak dapat masuk ke satu server yang sama bersama rakan perlu dibaiki DICE sebaik mungkin.
Spawn Point? Menjengkelkan.
Nampak gayanya, episod ketika hari pertama Battlefield Hardline dulu bakal berulang dalam game DICE seterusnya. Spawn point yang sangat annoying ini sangat ketara dalam mode Walker Assault jika dibandingkan dengan Drop Zone. Sama ada kitaorang akan spawn di belakang 10 musuh yang tengah sedap merapatkan saf, atau korang sendiri yang disapu habis satu team oleh seorang pemain lawan yang entah dari mana dia spawn! Kalau kita yang dapat spawn macam tu best lah, kalau pihak lawan yang dapat, haa maroh maroh!

Sudah semestinya kitaorang mahukan DICE untuk baiki sistem spawn yang broken ini. Kitaorang tidak mahu franchise Star Wars ini menjadi flop macam Battlefield Hardline. Kitaorang tak mahu flop, kitaorang mahukan #KloppForTheKop #YNWA
Mengapa Partner? Bukan Skuad?!
Sebagai pemain yang datang dari siri Battlefield, pastinya kitaorang mahukan sistem skuad yang sekurang-kurangnya mempunyai 4 pemain dalam satu skuad. Sistem partner yang baru diperkenalkan ini membuatkan sebuah game ‘perang’ rasa sungguh janggal. Sistem partner ini membuatkan ‘squad wipe’ itu terlalu kerap dan membuatkan pemain sukar untuk mobile-spawn kerana hanya mempunyai dua orang dalam satu ‘skuad’. Dan akhirnya membuat pergerakan sesebuah team itu berterabur dek kerana setiap pemain terpaksa dan terlalu kerap spawn semula di base.

Sistem Clan.
Sekali lagi, sebagai pemain yang datang dari siri Battlefield, sistem clan ini sudah seperti menjadi darah daging kitaorang. Setakat ini, pihak DICE masih lagi belum mengumumkan sama ada game ini bakal memiliki sistem clan ataupun tidak. Sekiranya tiada, pastinya ia bakal mengecewakan sejumlah pemain yang ramai. Bermain bersama rakan dengan berteraskan sistem clan ini sangat menyeronokkan kerana ia menambah rempah dan rencah kepada keterujaan untuk bermain bersama clan-mate lain. Jika tiada, DICE telah membuat satu kesilapan yang sangat besar!
Netcode Yang Berfungsi.
Mungkin ini satu-satunya perkara yang DICE boleh belajar dari Battlefield Hardline pada hari pertama pelancaran. Netcode di Battlefield Hardline adalah lebih baik dari Battlefield 4 (pada Day 1 masing-masing), di mana ini yang kitaorang mahukan DICE guna pakai. So far, dalam Beta, masalah netcode ini masih belum kitaorang rasai, dan kitaorang harap perkara ini kekal untuk full game nanti.
Sakit Mata Tengok GUI!
Dalam pemerhatian Penulis secara peribadi, Penulis merasakan label-label yang terdapat pada UI sedikit menyakitkan mata. Antaranya ialah senarai weapon dan gadget yang terletak di sebelah kanan bawah serta jumlah nyawa berwarna merah (ketika player kena damage) yang bagi Penulis, saiznya terlalu besar. Mungkin ramai yang tidak bersetuju dengan hal ini kerana ada yang lebih suka labelling yang lebih besar. Di sinilah di mana DICE harus pastikan yang labelling ini boleh di-customise (dibesar atau dikecilkan) – sama seperti yang telah diapplikasikan dalam Battlefield 4 dan Hardline.

Selain itu, kill feed yang terletak di tengah-kanan skrin sedikit mengganggu penglihatan. Persoalan mengapa kill feed ini tidak diletakkan di atas (tidak kisah sama ada kiri atau kanan) skrin seperti kebanyakan game-game shooter yang lain – itu hanya DICE yang tahu. Kenapa DICE kenapa?!

Labelling Pada Objektif.
Dalam mode Walker Assault, terdapat dua objektif (uplink stations) yang perlu diaktifkan oleh Rebels, di mana di pihak Imperial pula perlu memastikan ianya Offline. Dan kalau korang perasan, objektif ini tiada labelling sama ada ‘A’, ‘B’  ataupun ‘Station 1’, ‘Station 2’. Dan Penulis berpendapat labelling ini sangatlah penting untuk komunikasi antara pemain. Jika salah satu objektif diserang, maka para pemain sukar untuk memberitahu rakan yang lain, objektif yang mana satu kerana tiada nama yang spesifik diberikan.

Microtransaction / Season Pass Perlu Dimansuhkan
Seperti memerah duit dari gamers, business model microtransaction melalui jualan Season Pass ini benar-benar membuatkan kitorang teragak-agak untuk membuat pre-order. Ibaratnya kita akan membeli game yang sebenarnya separuh siap dan untuk mendapatkan full content? Belilah DLC nye bro! Tak ke peras ugut namanya tu?

+++
Harapan kitaorang memang tinggi untuk game ini kerana kitaorang adalah peminat game-game dari DICE, dan juga merupakan kipas-susah-mati Star Wars. So, inilah yang kitaorang rasakan perlu ada untuk menjadikan game ini benar-benar solid. Pandangan korang macam mana pulak?


Ubisoft Jangka Konsol Baru Mungkin Dikeluarkan Dalam Tempoh Dua Tahun Akan Datang

PlayStation 5 atau Xbox One (Z atau Xbox Two?) mungkin dalam perancangan untuk muncul akan tiba pada dua tahun akan datang tapi CEO Ubisoft tak rasa begitu.

Baru-baru ini, CEO Ubisoft Yves Guillemot mempersembahkan laporan kewangan bagi tahun fiskal separuh pertama ketika perjumpaan antara pelabur mengenai peningkatan jualan game seperti Assassin’s Creed Origins, Guillemot juga sempat membincangkan tentang kemungkinan pengeluaran konsol baru.
Menurut beliau, Ubisoft menjangkakan konsol baru akan tiba dalam masa minimum dua tahun akan datang atau akan mengambil masa lama lagi.

Walau bagaimanapun, Ubisoft cuma bercakap melalui pandangan syarikat mereka kerana ini sekadar spekulasi sahaja dengan melihat trend Microsoft mendedahkan konsol baru Xbox One X pada 7 November ini dan kemungkinan Microsoft bersiap sedia untuk mengeluarkan lagi konsol baru yang lebih berkuasa.
Guillemot juga memuji konsol baru seperti PS4 Pro dan Xbox One X dengan mengatakan, “Ini akan membantu industri untuk menghasilkan game-game yang lebih cantik dalam konsol berkuasa tinggi ini”.
Kalau mahu melihat trend untuk mengeluarkan konsol baru, selalunya konsol baru akan keluar setiap 5 tahun. Namun, ini cuma sekadar ura-ura sahaja. Apa-apa pun, kita nantikan berita konsol baru mungkin pada tahun 2020.


Roller Champions: Jom Tonton BANYAK Gameplay Baru Daripada Versi Demo Yang Boleh Dimainkan Sekarang

Secara peribadi, game yang penulis paling teruja dari sekian banyak game yang diumumkan di pentas Ubisoft semasa E3 2019 ialah Roller Champions.
Sebagai peminat game Rocket League, melihat akhirnya ada pembangun yang ingin cuba memberikan saingan kepada game tersebut adalah sesuatu yang sangat menarik.
Roller Champions, game yang menggabungkan roller skate dan bola keranjang ini sudahpun boleh dimainkan versi demonya di platform PC. Di Youtube sekarang, sudah banyak gameplay yang dimuatnaik daripada versi ini. Jom kita tonton beberapa daripada gameplay ini:

Perlawanan akan dibahagikan kepada dua pasukan yang terdiri daripada tiga pemain setiap pasukan. Pemain akan bergerak menggunakan roller skate dan objektifnya ialah untuk memasukkan bola ke dalam jaring. Arena pula berbentuk gegelung.
Paling penting tentang game ini ialah ianya percuma (free-to-play)!
Roller Champions akan dilancarkan pada tahun 2020.


14 Minit Gameplay Horizon Forbidden West Akan Diperlihatkan Jumaat Ini Dalam State of Play

Setelah hampir setahun Horizon Forbidden West diumumkan, Sony dan Guerrilla Games bakal memperlihatkan gameplay pertama buat julung kali pada minggu ini.
Gameplay berdurasi kira-kira 14 minit itu akan bersiaran secara langsung dalam acara State of Play terbaharu pada 28 Mei 2021 (Jumaat), 5 pagi (waktu Malaysia). Boleh tonton di Twitch dan Youtube.
Ia bakal memaparkan protagonis utama Aloy dalam aksi serba baharu, dirakam terus dari PlayStation 5.
Sebelum gameplay Horizon Forbidden West ini diperlihatkan, acara State of Play akan bermula pada 12 malam (tarikh yang sama). Apa yang akan disajikan dalam tempoh lima jam ini tidak didedahkan.

State of Play returns Thursday, May 27 with an extensive look at Horizon Forbidden West gameplay: https://t.co/tJC9WiTgZZ pic.twitter.com/C7xvZiotgJ— PlayStation (@PlayStation) May 25, 2021

Jadi, apa yang korang mahu saksikan dalam gameplay pertama untuk sekuel ini? Aksi Aloy dengan senjata dan gajet baharu? Haiwan robotik yang lebih besar dan mengganas?


Bagaimana Game Mobile Percuma Menggunakan Cara Halus Untuk Menarik Gamers Membelanjakan Wang?

Kebanyakan game mobile di iOS dan Android adalah percuma (free-to-play). Namun, di sebalik perkataan ‘percuma’ itu, terkandung virus psikologi yang boleh memanipulasikan minda gamers untuk berbelanja secara berlebihan.
Pada tahun 2016, CEO Tribeflame, Torulf Jernström telah memberikan ucapan bersama dengan slaid penyampaiannya di Pocket Gamer Connects Helsinki untuk membincangkan mengenai cara-cara untuk menarik gamers membelanjakan wang (microtransactions) dalam game free-to-play.

Walaupun video di atas sudah lama, namun ini boleh menjadi panduan kepada kita semua untuk mengetahui cara-cara mereka mengimplementasikan microtransactions ke dalam game mobile. Ini tidak bermakna korang semua patut berhenti main game mobile, boleh sahaja main tapi perlu mengambil langkah berjaga-jaga supaya tidak terjatuh ke dalam pengaruh microtransactions.
Whaling
Pertama sekali, pernah dengar istilah ‘whaling’? Apakah maksud whaling? Whaling atau Whale ialah istilah yang selalu digunakan oleh penerbit video game untuk menerangkan mengenai pelanggan mereka (gamer) sebagai seorang yang ketagih dalam membelanjakan wang secara berlebihan untuk item-item dalam game seperti loot box, in-game currency, booster packs, kosmetik dan lain-lain.
$1,000
Untuk memastikan sesebuah mobile game itu berjaya, ia mestilah mempunyai ekonomi in-game yang bagus dan cukup. Caranya adalah dengan menyediakan sistem progression, pengewangan (monetization) dan jumlah quests serta aktiviti-aktiviti lain yang banyak supaya penerbit game dapat mengekalkan kawalan pengaruh gamer untuk jangka masa panjang.
Nilai $1,000 di atas adalah jumlah yang sikit bagi penerbit-penerbit game untuk menyertakan ekonomi in-game ke dalam game mereka. Ini kerana kebanyakan mobile game yang menguasai carta Top Grossing di App Store dan Google Play Store seperti Candy Crush Saga, Clash of Clans, Clash Royale dan banyak lagi semuanya mempunyai ekonomi in-game bernilai lebih daripada sepuluh ribu dollar.
Teori Bartle
Teori Bartle ialah teori yang digunakan untuk menjelaskan empat jenis pemain yang menguasai dunia alam maya:
– Achievers: Seorang gamer yang sukakan cabaran dan suka menyelasaikan masalah demi ganjaran yang lumayan. Seseorang yang mahu terus maju ke hadapan (progression).
– Socializers: Seorang gamer yang suka menjalinkan hubungan persahabatan dengan pemain lain. Mereka lebih ke arah menghargai dan terlibat dalam sesebuah komuniti (role-playing game dan guilds).

– Killers: Seorang gamer yang suka ‘membunuh’ pemain lain. Mereka sangat berkemahiran dan aktif di pentas PvP (Player versus Player).
– Explorers: Seorang gamer yang suka meneroka dunia game dan merasai pengalaman mekanik game tersebut. Mereka lebih mengetahui mekanik game itu, glitches dan lain-lain dari pencipta game itu sendiri.
Namun, bagaimana penerbit game mengeksploitasikan teori ini ke arah microtransactions adalah dengan melihat Achievers lebih menguntungkan mereka kerana apabila pemain tidak berjaya (mustahil) melepasi satu quest, mahu tidak mahu mereka terpaksa membeli item dalam game yang boleh memastikan mereka melepasi quest tersebut. Socializers lebih ke arah penjualan item kosmetik (baju, seluar dan lain-lain) seperti dalam game PUBG Mobile.

Penerbit akan mengelak daripada menghasilkan game yang terlalu berkemahiran (skillful) dan terlalu P2W (pay-to-win) untuk Killers. Ini kerana jika salah satu daripadanya dilaksanakan secara berlebihan seperti terlalu banyak P2W, pemain akan berhenti bermain. Jadi keseimbangan itu perlu ada.
Penerbit game juga akan mengelak daripada menghasilkan game untuk Explorers. Ini kerana bagi penerbit game, ia memakan masa yang lama dan perlu membelanjakan wang yang banyak untuk dihasilkan.
3H (Hook, Habit, Hobby)
Ini adalah model peringkat pengewangan (monetization) yang digunakan oleh kebanyakan penerbit mobile game. Ia dicipta oleh Dimitar Draganov untuk menerangkan bagaimana pemain mara ke hadapan dalam game.
Pada peringkat pertama, Hook (cangkuk), mereka perlu menarik minat pemain untuk cuba bermain game mereka. Caranya adalah dengan menggunakan perkataan ‘free-to-play’. Penerbit juga perlu memecahkan tembok “aku tidak mahu beli” dalam diri pemain dengan memastikan pemain itu membeli item game pertamanya walaupun ianya hanya bernilai 2 dollar.
Ini kerana pembelian yang pertama akan membawa kepada seseorang itu untuk terus berbelanja sebagai satu tabiat. Pada peringkat kedua, Habit (tabiat), pemain sudah mula bermain game itu setiap hari. Di sinilah penerbit akan mempromosikan item-item progression mereka untuk memastikan pemain terus berbelanja.
Pada peringkat ketiga, Hobby (hobi). Ini untuk pemain yang sudah mencapai max level dalam game tersebut. Penerbit sudah tidak boleh menjual item-item progression kepada pemain. Penerbit hanya boleh menjual item seperti energy bar refill atau health bar refill untuk memastikan mereka terus bermain dan berbelanja. Pada tahap ini, pembelian item merupakan suatu kewajipan kepada pemain.
Loot Box
Ini merupakan cara yang paling terkenal untuk membuatkan pemain mengeluarkan wangnya. Seperti eksperimen Skinner box yang telah dilakukan ke atas seekor tikus. Penerbit game juga boleh gunakannya ke atas pelanggan mereka melalui loot box.

Sebagai contoh, apabila pemain mahu mendapatkan kad rare dalam Clash Royale. Dia perlu membeli loot box, namun, apabila dia membukanya, kad yang dia mahukan tidak ada. Maka, dia perlu terus beli dan beli sehingga dia dapat kad yang dikehendaki. Ia dapatkan menghasilkan rasa keterujaan dan dalam masa yang sama risau dalam diri pemain. Tapi, mereka tidak sedar yang mereka telah membelanjakan wang yang banyak.
Membuat keputusan pantas dan lambat
Dalam buku psikologi bertajuk ‘Thinking Fast and Slow’ oleh Daniel Kahneman, beliau mengatakan bahawa pemikiran manusia terbahagi kepada dua, pantas dan lambat. Pemikiran yang lambat adalah di mana manusia memerlukan masa untuk memproses bagi mendapatkan jawapan kepada masalah tertentu seperti soalan 12 x 47.
Manakala, pemikiran pantas pula tidak memerlukan manusia untuk berfikir bagi mendapatkan jawapan tersebut sebagai contoh soalan 1 + 2. Bagaimana penerbit game mengimplementasikan psikologi tersebut ke dalam mobile game adalah dengan memperkenalkan item progression tersebut pada waktu getir dalam masa yang singkat seperti game Temple Run di mana apabila pemain gagal, pemain mempunyai pilihan untuk berhenti atau boleh teruskan permainan dengan syarat belanjakan gems (wang).

Atau seperti game Candy Crush Saga di mana pemain gagal menyelesaikan permainan. Pemain perlu membuat keputusan sama ada mahu membelanjakan gold atau tamatkan permainan.
Loss Aversion dan Endowment effect

Manusia sangat menghargai sesuatu benda yang kita miliki daripada benda yang kita tidak miliki. Sebagai contoh, seseorang itu bekerja keras untuk memastikan RM100 miliknya kekal bersama dengan dia dibandingkan dengan seseorang yang bekerja untuk meraih RM150.
Ini bermakna penerbit game boleh gunakan kaedah psikologi Loss Aversion ke dalam mobile game mereka dengan selalu memberikan item kepada pemain dan penerbit boleh mengugut pemain dengan mengambil semula item yang telah diberikan. Untuk memastikan item tersebut tidak dirampas semula oleh penerbit, pemain mestilah perlu belanjakan wang.
Kebanyakan kaedah ini digunakan dalam game yang mempunyai level based. Yang mana pemain akan mengumpul setiap item dalam quest tersebut dan jika pemain gagal menyempurnakan quest itu, penerbit game akan mengugut untuk mengambil kesemua item yang telah dikumpulkan oleh pemain. Pemain boleh terus menyimpan item tersebut, tapi mestilah perlu melalui microtransactions.
Penawaran dan pengurangan
Manusia menghargai barang yang susah untuk didapati. Maka, pengurangan menghasilkan permintaan. Penerbit game perlu mencipta item yang susah untuk didapati kepada pemain dalam masa yang terhad. Penawaran dalam masa yang terhad merupakan satu bentuk pengurangan yang selalu digunakan oleh penerbit game yang mana memerlukan pemain untuk membuat keputusan dengan pantas sama ada mereka perlu membeli item tersebut atau item itu akan hilang buat selama-lamanya.
Atau dalam bahasa mudahnya, item-item yang hanya ada dalam waktu-waktu terhad sahaja (limited-time offer).

Langganan
Langganan juga merupakan satu bentuk pengewangan kepada pemain. Caranya adalah dengan apabila pemain melanggan model langganan game itu, pemain perlu kembali setiap hari untuk bermain. Jika pemain terlepas satu hari, maka dia akan terlepas item yang bagus.
The Hook Model

Apabila pemain menghabiskan masa yang banyak untuk satu game yang dia minat, dia akan lebih menghargai usaha yang dia telah bina dalam game tersebut. Penerbit menggunakan peluang ini untuk mengikat tangan pemain supaya jiwa mereka lebih dekat dengan game yang mereka sukai.
Seperti gambar di atas iaitu The Hook Model yang diperkenalkan oleh Nir Eyal dalam bukunya bertajuk Hooked: How To Build Habit-Forming Products menunjukkan bahawa apabila seseorang itu lebih dekat perkara yang mereka suka, mereka pasti akan membelanjakan wang kepada perkara yang mereka suka.
Anchoring
Apabila pemain tidak tahu harga sesebuah item tersebut, harga pertama pada item tersebut akan menjadi ‘anchor’ kepada pemain. Sebab itu di restoran makanan segera, mereka akan menunjukkan harga set penuh berbanding dengan harga ala carte yang mana harga set penuh lebih mahal dari harga ala carte. Pemain akan lebih mengutamakan item dengan harga sederhana.

Penerbit game akan mencadangkan item yang paling mahal kepada pemain sebagai contoh item berharga RM100. Tapi pemain pasti akan menolak harga itu dan penerbit sudah menjangkakan jawapan tersebut. Selepas beberapa jam, penerbit game kembali menawarkan item tersebut bersama dengan diskaun atau menjual item lain dengan nilai yang lebih bagus.
Sosial
Manusia suka mengikut apa yang manusia lain lakukan, itu adalah norma dan gamer tidak terkecuali. Dalam mobile game, penerbit perlu memastikan membeli item merupakan satu norma yang biasa.

Sistem clan dalam setiap mobile game merupakan asas penting dalam memastikan pemain membeli item. Caranya adalah dengan pemberitahuan melalui notifikasi di clan chat yang mengatakan salah seorang dari ahli clan itu telah mendapat item yang rare melalui loot box. Notifikasi itu memberikan tindak balas kepada ahli-ahli yang lain untuk turut membelanjakan wang demi mendapat item rare tersebut.
Menjadi pantang larang kepada penerbit game jika mereka mengumumkan bahawa tiada orang mahu membelanjakan wang dalam game mereka.
Melompat terus ke pengewangan

Kaedah ini digunakan apabila pengewangan adalah teras kepada sesebuah game itu di mana pemain akan terus dibawa ke kedai setelah selesai bermain satu level. Contoh yang terbaik ialah game Hill Climb Racing di mana setelah pemain menamatkan perlumbaan, pemain akan terus dibawa ke kedai yang menyediakan upgrades untuk kereta pemain. Setiap kali selepas perlumbaan tamat, game itu akan mengingatkan kepada pemain yang upgrades sudah tersedia untuk dibeli.
Teknik melabel
Ini adalah teknik yang tidak pernah digunakan oleh mana-mana game. Ianya bermaksud apabila seseorang itu membelanjakan wang, game itu akan terus memberikan label kepada pemain dengan mengatakan pemain adalah seorang yang pemurah dan baik hati kerana membantu untuk memastikan game itu terus bertahan demi peminat setia.
4 cara untuk progression
Kemahiran, tuah, grind dan bayar. Penerbit akan mengelak daripada menghasilkan game yang terlalu banyak menggunakan kemahiran pemain. Penerbit game lebih cenderung ke arah menghasilkan game yang terlalu grind dan mengenakan bayaran kepada pemain dengan sedikit sentuhan tuah.


Supercell Umumkan Crown Championship, Kejohanan Clash Royale Seluruh Dunia, Janjikan Hadiah USD1 Juta

Clash Royale sememangnya adalah sebuah game mobile yang semakin hari semakin mendapat tempat di hati gamers. Dan terbaru, Supercell telah mengumumkan sesuatu yang menarik!

Supercell telah mengumumkan Crown Championship, sebuah kejohanan global dalam Clash Royale yang akan membawa pemain seluruh dunia berentap. Dari pertandingan dengan 1,000 pemain, hinggalah ke pertandingan yang akan mencari 8 pemain terbaik dari setiap rantau.
Bermula 16 Ogos hingga 21 Ogos, pemain dari seluruh dunia akan berpeluang untuk menyertai dalam pusingan pertama Clash Royale Crown Championship Fall 2017 Season.
Para pemenang untuk Crown Championship Challenge akan menerima hadiah lumayan dalam Clash Royale. Sebagai tambahan, pemain ini akan layak untuk pusingan seterusnya dalam Crown Championship, bermakna pemenang akan berpeluang untuk ke peringkat global yang menyajikan hadiah terkumpul sebanyak USD1,000,000 (~RM4,297,500).

Untuk menyertai Crown Championship, ia sangat mudah. Buka aplikasi Clash Royale dan pergi ke Crown Championship Challenge, dan tiada sebarang pendaftaran di luar aplikasi.
Korang boleh dapatkan segala info tentang Crown Championship di sini.


EA Halalkan Pemain Yang Terbeli FIFA 23 Dengan Harga Hanya 30 Sen Kerana Glitch

Bulan lalu, pengguna Epic Games Store di India telah menemui satu glitch yang boleh dikatakan amat menguntungkan kepada mereka.
Dalam tempoh kira-kira 15 minit, FIFA 23 Ultimate Edition boleh dibeli dengan harga hanya 4.8 Rupee India (~RM0.30). Beberapa pemain telah berkongsikan pembelian itu di Reddit, sambil mengesahkan yang ia sememangnya adalah game penuh, dan bukan apa-apa DLC.

 Fifa 22 somehow available to purchase at 4.8 Indian Rupee (0.06 USD) at epic game store from FIFA

Beberapa minggu selepes pembelian itu, EA telah menghubungi pemain-pemain ini melalui emel, memberitahu bahawa mereka dibenarkan memiliki game tersebut tanpa sebarang caj tambahan. Kira ‘halal’-lah.
Dalam emel itu, EA dengan berseloroh mengatakan mereka telah “menjaringkan gol sendiri” dengan kesilapan meletakkan harga yang terlalu murah.

 Epic Games is honouring purchases made during FIFA 23 Ultimate Edition price glitch from Games

FIFA 23 akan dilancarkan untuk PC, PS5, PS4, Xbox Series dan Xbox One pada 30 September 2022.


FIFA Dilaporkan Minta EA Lebih RM10 Billion Untuk Perjanjian 10 Tahun Seterusnya

Persekutuan Persatuan Bola Sepak Antarabangsa (FIFA) dilaporkan telah meminta sekitar USD2.5 billion (~RM10.39 billion) kepada Electronic Arts (EA) untuk meneruskan perjanjian dalam 10 tahun seterusnya.
Laporan ini hadir dari New York Times, lapor VGC, yang dikatakan mendapat sumber dari individu yang rapat dengan rundingan tersebut.
FIFA dilaporkan telah meminta bayaran dua kali ganda berbanding perjanjian sebelum ini, untuk terus diberikan kebenaran menggunakan nama ‘FIFA’ dalam game bola sepak keluaran EA.
Rundingan dikatakan telah berlanjutan selama sekurang-kurangnya dua tahun untuk kedua-dua pihak memperbaharui kontrak, namun ia akhirnya tidak berjaya apabila FIFA meminta USD1 billion (~RM4.16 billion) untuk setiap kitaran Piala Dunia (empat tahun sekali).
NYT turut menyatakan yang perjanjian 10-tahun antara EA dan FIFA bakal berakhir selepas Kejohanan Piala Dunia yang bakal diadakan di Qatar pada tahun hadapan.
EA sebelum ini telah mengumumkan yang mereka sedang mempertimbangkan untuk memperkenalkan judul baharu untuk francais game bola sepak mereka, menandakan mereka ‘tidak sanggup’ lagi untuk bekerjasama dengan FIFA.
Malah, terdapat laporan yang mengatakan EA telah memfailkan permohonan terhadap tanda dagang ‘EA Sports FC’, dan ramai berspekulasi itu mungkin judul baharunya kelak.
Walau bagaimanapun, EA telah mendedahkan bahawa mereka telah memperbaharui kontrak bersama FIFPRO, iaitu badan perwakilan pemain bola sepak profesional global. Dalam kata lain, apabila EA telah menggunakan judul baharu kelak, game bola sepak mereka tetap akan mempunyai kebenaran untuk menggunakan nama pemain-pemain yang sebenar.


Life Is Strange Akan Diterbitkan Dalam Bentuk Komik Oleh Titan Comics

Selami Arcadia Bay dalam bentuk komik pula.

Video game Life is Strange dilancarkan pada tahun 2015.
Penerbit komik terkenal, Titan Comics bekerjasama dengan Square Enix bagi melancarkan komik Life is Strange yang dijangka akan keluar pada tahun ini.
Komik Life is Strange akan dilancarkan dalam empat jilid dan memberi kesempatan kepada peminat untuk menyelami semula kisah karakter yang tinggal di Arcadia Bay.
Penerbit komik terkenal ini memberikan gambaran Blackwell Academy yang mungkin menjadi latar belakang penting dalam komik Life is Strange ini.
Banyak kenangan berlaku di Blackwell Academy.
Setakat ini, Titan Comics belum mendedahkan penulis dan pelukis kepada komik empat jilid ini. Maklumat lanjut akan diumumkan lagi, mungkin di Chicago Comic & Entertainment Expo (C2E2) pada minggu hadapan.
Dibangunkan oleh Dontnod Entertainment, Life is Strange merupakan game berepisod naratif, fokus terhadap Max Caulfield yang memiliki kuasa mengawal masa. Game ini telah dilancarkan untuk PC, PS4, Xbox One serta iOS dan kini dalam perancangan untuk sekuel.
Life is Strange: Before The Storm ialah prekuel dilancarkan pada Ogos tahun lepas.
Selain itu, terdapat sebuah prekuel dibangunkan oleh Deck Nine Games berjudul Life is Strange: Before The Storm. Prekuel ini menyentuh tentang perjalanan hidup Chloe Price tiga tahun sebelum kejadian Life is Strange. Episod ketiga dan terakhir baru dilancarkan pada Disember tahun lepas untuk PC, PS4 dan Xbox One.


Mod Dalam Street Fighter V Bawakan Sombra Daripada Overwatch

Tak cukup dengan memainkan Sombra dalam Overwatch? Mainkan Hero ini dalam Street Fighter V pula!

Sombra baru sahaja diumumkan sebagai Hero terbaru dalam Overwatch pada awal bulan ini. Terbaru, ia mengambil beberapa minggu sahaja untuk modder THEJAMK membawakan Hero terbaru kegemaran ramai ini ke dalam Street Fighter V.
Menggunakan karakter sedia ada, Laura sebagai asas, beliau melakukan sedikit perubahan kepada bentuk karakter tersebut seterusnya mentransformasikannya kepada Sombra. Lebih mudah, kedua-dua karakter mempunyai rupa rambut yang seakan sama, ia nampaknya tidak terlalu sukar untuk menukar Laura kepada Sombra.
Anda boleh saksikan Sombra yang telah “digodamkan” ke dalam Street Fighter V di bawah:


Predator Thronos: Tolak Tepi Gaming Chair, Bakdatang Kokpit Gaming!

Semua berebut-rebut nak beli gaming chair. Acer kejutkan dunia dengan gaming cockpit! Nah, ini adalah tanda aras gamer sejati!

Sebelum ini, Acer ada mengumumkan gaming chair mereka, Predator Gaming Chair yang kelihatan seperti gaming chair lain.
Macam biashe-biashe aje kan?
Bagaimanapun, gaming chair terbaru mereka yang diumumkan di Berlin, Jerman baru-baru ini benar-benar buat kitorang WOW.
Jangan tertipu, sekali tengok, macam goggle VR atas stand. Tengok dua kali, nah, kokpit gaming baqhang!
Memperkenalkan, Predator Thronos. Gaming chair yang selayaknya dinamakan gaming cockpit!

Struktur besi Predator Thronos yang setinggi 1.5 meter menampilkan rekaan sistem rangka yang mampu menampung berat 3 monitor gaming Predator 27 inci serta memuatkan PC gaming Predator!
Di samping it, kerusinya yang boleh dilaras disertakan dengan tempat letak kaki dan sistem rangka – kesemuanya boleh disandarkan sehingga 140 darjah!
Bukan itu sahaja, kerusinya juga dilengkapi sistem gegaran yang diselaraskan dengan bunyian dan hentakan dalam game – jadi korang boleh merasai setiap kesan in-game! Dah macam Motion Master 4D kat Taman Tema Genting dah ni!
Buat masa ini, harga Predator Thronos ini belum diumumkan lagi. Kita tunggu aje Acer bawak masuk Malaysia.


Semua Pemain PlayStation Dapat Ratchet & Clank Percuma Pada Mac, Play At Home Kembali

April tahun lalu, Sony telah memulakan satu inisiatif — Play At Home — untuk menggalakkan dan memberikan kegembiraan kepada orang ramai untuk duduk di rumah dalam suasana pandemik dengan memberikan dua game percuma iaitu Uncharted: The Nathan Drake Collection dan Journey.
Kini, Play At Home kembali lagi dengan beberapa penawaran hiburan yang akan berlangsung selama empat bulan, dari Mac hingga Jun 2021, umum Sony.
Pertama sekali, bermula 12 tengah hari, 2 Mac hingga 11 pagi, 1 April (waktu Malaysia) pemain berpeluang untuk menebus Ratchet & Clank (2016) secara percuma. Apabila pemain berjaya mendapatkan game ini dalam tempoh itu, ia akan menjadi milik pemain buat selamanya.
Harus diingat, tawaran ini adalah percuma untuk semua pemain yang mempunyai akaun PlayStation Network, dalam kata lain, tidak memerlukan langganan PlayStation Plus untuk menebusnya.
Selain itu, Sony turut memberikan 90 hari percuma akses kepada langganan platfom penstriman anime di Funimation atau Wakanim. Malangnya, kedua-dua laman ini tidak dilancarkan di Malaysia.
Dari semasa ke semasa, Sony akan mendedahkan apakah game atau tawaran hiburan percuma yang akan diberikan kepada komuniti PlayStation dalam kempen Play At Home ini.


Mode Dan Map Percuma Untuk Dawn Of War III Bakal Tiba Minggu Hadapan!

Akan diberikan percuma untuk semua pemilik Warhammer 40,000: Dawn of War III.

Dawn Of War III bakal menerima kemaskini percuma yang akan membawa mode, unit, map dan juga skin untuk semua pemain.
Dikenali sebagai Engines of Annihilation, DLC ini akan mengandungi kandungan seperti yang berikut:

Annihilation – Pertahankan base yang telah ditentukan dan pada masa yang sama bina tentera untuk memberikan serangan balas!
Buildable Turrets – Sebuah unit baru dalam siri Dawn of War III, setiap faction akan menerima versi mereka sendiri yang tersendiri. Unit ini akan boleh digunakan dalam mana-mana mode termasuklah multiplayer!
Skin baru bagi setiap faction – Imperial Knight Paladin (House Raven), Ranged Wraithknight (Exalted), dan Gorkanaut (Deathskulls).
Mortis Vale Map – Direka khas untuk mode Annihilation, Mortis Vale akan membawa seni reka ala gothic di medan perang dan boleh digunakan dalam pertarungan multiplayer 2v2 dan 3v3.

Warhammer 40,000: Dawn of War 3 – Engines of Annihilation akan diterbitkan pada 20 Jun dan keluaran terbaru Relic Entertainment ini sememangnya mendapat pujian daripada pengkritik.


The Legend Of Zelda: Delay Ke 2017, Bakal Release Pada Wii U Dan NX!

Game Legend of Zelda yang dahulunya diumumkan buat console Wii U kini juga diumumkan buat NX!

Dengan pengumuman bahawa game Zelda yang baru ini akan turut dikeluarkan buat console terbaru Nintendo, iaitu Nintendo NX, Nintendo turut mengumumkan bahawa Legend of Zelda akan ditangguhkan ke tarikh yang sama apabila Nintendo NX dikeluarkan untuk pasaran global pada Mac 2017 nanti.
Jom Baca: Nintendo NX: Console Baru Bakal Release Secara Global Mac 2017!
Namun, ini adalah berita sedih buat beberapa kipas-susah-mati Legend of Zelda yang ternanti-nanti game ini dikeluarkan pada tahun ini.
Jangan risau wahai para peminat! Nah artwork baru buat korang!


Trailer Terbaru Horizon Zero Dawn Menampilkan Watak Dan Musuh Baru

Horizon Zero Dawn merupakan game eksklusif PS4 yang paling ditunggu-tunggu dan bakal diterbitkan pada tahun ini.
Trailer baru Horizon Zero Dawn memberikan sedikit pendedahan tentang dunia Aloy bersama karekter-karekter baru dan melihat atmosfera gabungan antara zaman post-post-apocalyptic dan zaman lama.
Saksikan trailer baru Horizon Zero Dawn:

Horizon Zero Dawn akan dilancarkan eksklusif di PS4 pada 28 Februari 2017.


Roller Champions Diumumkan Untuk PS4, Xbox One, Switch Dan Mobile, Saksikan Trailer Baru

Semasa E3 2019, Ubisoft telah mengumumkan sebuah game percuma bergenre sukan baharu, iaitu Roller Champions. Pada ketika itu, hanya platform PC diumumkan untuk game ini.
Terkini, Ubisoft telah mengumumkan bahawa Roller Champions akan turut dilancarkan ke PS4, Xbox One, Switch dan mobile.
Selain itu, Ubisoft turut mengumumkan sesi percubaan alpha tertutup yang akan berlangsung dari 11 hingga 23 Mac ini, yang mana para pemain sudah boleh mendaftar di pautan ini untuk terpilih masuk ke dalam sesi percubaan. Walau bagaimanapun, percubaan alpha ini hanya dibuka untuk platform PC.
Ubisoft juga telah mengeluarkan dua video terbaharu, iaitu trailer gameplay dan video penerangan daripada pembangun yang berkongsikan perkembangan terbaharu game ini:

Buat masa ini, mereka belum dedahkan bilakah tarikh Roller Champions akan dilancarkan.


Tonton Trailer Terbaru Sea of Thieves Yang Mengajak Pemain Untuk Menjadi “Lebih Lanun”

Sea of Thieves nampaknya kelihatan lebih cantik dalam trailer terbaru ini dan menekankan tentang kehidupan lanun yang menyeronokan.
Trailer terbaru “Be A Pirate” ini memaparkan aspek-aspek yang berlainan mengenai kehidupan lanun dalam Sea of Thieves. Daripada mencari harta karun sehinggalah ke merampas kapal.

Kita tidak melihat dengan banyak tentang Sea of Thieves sejak E3 yang lalu. Di mana game ini kelihatan bagus selagi korang ada kawan untuk diajak bermain bersama.
Video ini hadir dalam kualiti 4K juga, jadi korang boleh lihat bagaimana ia akan kelihatan dalam Xbox One X. Ini secara rasmi akan menjadi bahagian yang besar tentang bagaimana video game pihak pertama Xbox One akan dipasarkan pada masa akan datang.
Sea of Thieves akan dikeluarkan untuk Xbox One dan PC pada tahun 2018. Tiada tarikh tetap diumumkan buat masa ini.


Cyberpunk 2077: CD Projekt RED “Sedar” Tentang Maklumbalas Ramai Yang Tak Sukakan Pandangan First-Person

Semalam, CD Projekt RED telah secara rasminya mengeluarkan video gameplay untuk game mereka akan datang, Cyberpunk 2077.

Pendedahan gameplay yang berdurasi 48 minit itu menerima maklumbalas yang bercampuk-aduk. Ada yang sukakannya memandangkan ia memperkenalkan open-world yang cukup indah, namun ada juga yang tak berapa nak berkenan kerana menggunakan pandangan first-person.
Melalui pemerhatian kami, rata-rata agak terkejut (walaupun sudah lama didedahkan) dengan penggunaan first-person kerana studio pembangun ini cukup popular dengan hasil karya mereka, iaitu siri The Witcher, yang menggunakan pandangan third-person.
Memberikan komen tentang perkara ini, Quest Designer untuk game ini, Patrick Mills telah mengatakan yang mereka di CD Projekt RED sedar tentang segelintir pemain yang tidak gemarkan pendekatan pandangan first-person yang mereka bawakan ke dalam Cyberpunk 2077.
“Kami tegas dalam keputusan itu. Walau bagaimanapun, kami menyedari yang ramai tidak sukakan first-person, dan ada sebilangan kecil individu yang tidak boleh bermain dalam first-person kerana pelbagai sebab,” kata Mills kepada DualShockers.
Beliau meneruskan dengan mengatakan yang pasukan mereka sedang melihat untuk menawarkan beberapa opsyen difficulty dan opsyen kebolehderiaan (sensibility) dengan harapan boleh memberikan Cyberpunk 2077 dalam pandangan first-person yang sebahagian mereka suka, atau sesuatu yang mereka boleh mainkan.
Walaupun CD Projekt RED tetap dengan pilihan ini, mereka mahu game ini boleh dinikmati oleh seramai yang boleh.

Cyberpunk 2077 akan dilancarkan di PC, PS4 dan Xbox One, namun tarikh pelancaran masih belum lagi diumumkan.


Steep: IP Terbaru Ubisoft Yang Mengetengahkan Sukan Lasak Di Pergunungan Salji

Alami aksi sukan lasak sambil menikmati keindahan alam di pergunungan salji.

Di slot terakhir sidang media Ubisoft di E3 2016 yang baru sahaja berakhir sebentar tadi, mereka telah mengumumkan IP terbaru, yang berjudul Steep. Ia merupakan sebuah genre open world yang berlatarbelakangkan pergunungan Alps dan Alaska.

Antara sukan lasak yang bakal dibawakan adalah ski, wingsuit, snowboard dan paraglide. Pemain diberikan pilihan untuk bermain secara solo atau meneruskan eksplorasi bersama rakan-rakan atau komuniti di seluruh dunia.

Lebih menarik, selepas melakukan aksi-aksi tersebut, para pemain boleh melihat semula jejak yang telah dilalui – replay, pause, slow mo dan hasilkan video atau screenshot yang paling menarik dan kongsikannya bersama dunia.

Jom layan gameplay walkthrough ini untuk mengetahui lebih lanjut bagaimana game ini akan dimainkan:

Anda boleh mula mendaftar di sini untuk berpeluang memainkan versi Beta game ini tidak lama lagi.

Steep akan dilancarkan di PC, PlayStation 4 dan Xbox One pada satu tarikh yang belum diumumkan.


Nintendo Akan Adakan “E3 Yang Besar Tahun Ini”, Kata Presiden Nintendo Amerika

Presiden Nintendo Amerika, Reggie Fils-Aime telah menyatakan bahawa Nintendo akan adakan “E3 yang besar tahun ini”, dan beliau turut bercakap tentang pelancaran Nintendo Switch.

“E3 adalah sesuatu yang sentiasa penting buat Nintendo. Kami melihat setiap E3 sebagai peluang yang unik untuk menyampaikan kisah kami. Dan kami akan adakan E3 yang besar pada tahun ini,” kata Reggie dalam satu temu ramah bersama Fox News.
“Kami akan memperlihatkan pelbagai jenis game. Kami akan mempunyai pengalaman untuk… pengguna akan berupaya untuk menghadiri acara itu buat pertama kalinya. Jadi saya tidak akan dedahkan semua game yang pelbagai itu dan rahsia kecil kami untuk E3, tetapi saya boleh beritahu anda yang E3 akan menjadi peluang besar untuk kami memperlihatkan bukan sahaja Nintendo Switch, malah kandungan yang bakal tiba untuk Nintendo 3DS.”
Beliau turut memberi komen tentang pelancaran Switch, dengan mengatakan reaksi pengguna terhadap konsol ini sangat “mengagumkan”.
“Setiap hari kami merakamkan rekod-rekod baru – dari perspektif Amerika – bermakna hari ini saya boleh melihat ke belakang dan nampak bagaimana saya membandingkan pelancaran Wii, atau Nintendo DS, atau Nintendo 3DS, dan saya merakamkan rekod jualan setiap hari dengan Nintendo Switch.”
“Reaksi itu sangat menakjubkan. Pengguna mahukannya.”

Dua minggu lalu, ia telah dilaporkan bahawa sebanyak 1.5 juta unit Switch telah terjual di seluruh dunia. Di samping itu, pengeluaran unit Switch dikatakan akan bertambah sebanyak dua kali ganda pada tahun ini atas permintaan yang tinggi daripada para pemain.


Microsoft Kata 40% Lebih Kecik! Kecik Mana Sebenarnya Xbox One S Ni?

Menurut Microsoft, saiz Xbox One S adalah 40 peratus lebih kecil dari Xbox One terkini. Tetapi adakah ia benar-benar kelihatan kecil di luar?
Kami menyediakan beberapa gambar kedua-dua konsol tersebut untuk memberikan anda gambaran yang lebih jelas.
Ternyata, Xbox One S tidaklah sekecil seperti yang diberitahu oleh Microsoft di dalam gambar promo mereka, tapi ia masih lagi kecil. Terutamanya apabila anda fikirkan, Microsoft telah berjaya memuatkan segala komponen dalaman Xbox One yang asal beserta power supply ke dalam Xbox One S yang lebih kecil saiznya! Oh ya, Xbox One S tidak lagi memerlukan external power brick!
Xbox One S di kanan dan Xbox One di kiri.
Perbezaan saiz ialah Xbox One S 40 peratus lebih kecil daripada model asli.
Sementara Xbox One mempunyai power adapter yang besar. Xbox One S sudah terbina internal power supply di dalam.
Xbox One S akan disertakan sekali dengan wireless controller dengan keupayaan Bluetooth dan pegangan tekstur baru.
Xbox One S akan menyokong 4K Blu-Ray discs dan streaming serta menyokong juga HDR untuk TV.
Microsoft juga menambah banyak sistem pengudaraan untuk mengekalkan konsol berjalan dalam keadaan sejuk.
Sumber : CNET


The Last of Us Part 2 Akan Berkisar Tentang Kebencian, Penceritaan Lebih Mendalam

Apa yang kita tahu tentang The Last of Us Part II setakat ini?

Awal pagi tadi, para peminat setia telah melonjak kegembiraan apabila menyaksikan video trailer The Last of Us Part II buat kali pertama. Apabila melihat sahaja video tersebut, kita dengan mudah dapat melihat bagaimana ia bakal menjadikan Ellie sebagai watak utama berbanding Joel, dan Ellie juga nampaknya memliki sebuah sifat “kebencian” yang mendalam.
Semasa panel PlayStation Experience itu, pengarah kreatif Naughty Dog, Neil Druckmann telah berkongsi serba sedikit tentang game terbaru ini, yang turut dihadiri oleh Troy Baker (Joel) dan Ashley Johnson (Ellie).
The Last of Us yang pertama lebih mengetengahkan kasih sayang antara Joel dan Ellie, manakala untuk Part II ini, ia akan lebih fokus tentang kebencian, kata Druckmann. Ia bakal mengisi segala kekurangan penceritaan yang terdapat dalam siri pertamanya, dan akan menceritakan kisah yang lebih mendalam.

The Last of Us Part II akan berkisar pada 5 tahun selepas The Last of Us yang pertama, di mana Ellie kini berusia 19 tahun dan Ellie adalah watak utama yang pemain akan kawal. Buat masa ini, kita masih belum mengetahui siapakah yang sebenarnya Ellie ingin “bunuh setiap seorang daripada mereka”.
Menurut Druckmann, video trailer tersebut pada mulanya ingin didedahkan semasa E3 2017, namun mereka ingin menunujukkan kepada peminat apakah yang sedang mereka lakukan untuk sekuel ini.
Beliau turut memberikan komen tentang sesetengah peminat yang tidak mahu siri ini mendapat sebarang sekuel: “Kami akan melakukan yang terbaik untuk kamu. Tiada yang lebih menyayangi karakter-karakter ini berbanding kami sendiri, dan sekiranya kami tidak mempunyai idea yang baik, kami tidak akan melakukannya. Saya pernah mempunyai idea dengan karakter-karakter lain dan ia tidak rasa seperti sepatutnya. The Last of Us adalah tentang dua karakter ini.”

Tiada sebarang pengumuman untuk tarikh pelancaran The Last of Us Part II. Kami jangkakan, tarikh tersebut akan didedahkan semasa E3 2017 kelak.


Lebih Banyak Javelins Mungkin Ada Lepas Anthem Dilancarkan – Baca Senarai Update Ni!

Banyak jugak pendedahan diberikan oleh Mark Darrah, penerbit eksekutif Anthem di Twitter.

Antara maklumat yang dikongsikan Mark adalah tentang Javelins, armor exoskeleton yang akan dipakai karakter Freelancer korang di dalam Anthem nanti.

Korang akan boleh membuat beberapa loadout Javelins mengikut cara-cara permainan yang ingin korang mainkan. Bagaimanapun, korang takkan boleh bertukar-tukar loadout senjata dan item semasa di dalam mission seperti di dalam Mass Effect: Andromeda mahupun Destiny 1.
JomBaca: Anthem Takkan Ada Sistem Lootbox, Tapi Ada Sistem Microtransaction Telus Dan Bukan Pay-To-Win!
Bercakap tentang senjata dan item yang drop semasa mission pula, level item akan meningkat bersama level karakter Freelancer korang. Item yang drop juga akan mengikut Javelin yang dipakai pada waktu itu. Sebahagian item akan drop semasa mission, manakala ada item yang boleh ditemui semasa menerokai dunia Anthem, termasuk di dasar tasik, sungai dan sebagainya.

Beberapa maklumat lain turut didedahkan seperti:

Takkan ada sistem trading item semasa launch
Walaupun tidak dalam skuad yang sama, pemain lain boleh berinteraksi dengan kita. Pemain random boleh revive kita jika kita kantoi dalam mission.
Takkan ada pertempuran menentang Javelins musuh.
Takde ciri friendly fire
Makhluk Scars bukanlah alien, tapi bukan juga manusia. Hmmm
Korang boleh upgrade Javelins korang untuk terbang lebih lama
Javelins korang takkan hancur musnah dalam mission
Mungkin Javelins dengan kebolehan lain akan diperkenalkan termasuk Javelin-melee (tempur tanpa senjata) ataupun senjata melee yang boleh digunakan Javelins pelbagai class
Anthem akan menampilkan mode buta warna
Korang boleh reset dan respec skill Freelancer korang
Tiada crossplay antara console dan PC buat masa ini
Mission 4-orang boleh disetelkan secara solo
Ada fall damage, jadi jangan habis minyak bila terbang pulak
Semua Javelins mempunyai halaju pergerakan yang sama di luar pertempuran
Semua Javelin diunlock mengikut mission pilihan korang

Mark dan pasukan Anthem nya akan terus menerus menjawab persoalan yang ditanya gamers. Jadi, kalau korang ada persoalan, tanya kat Twitter dia terus. Kalau tak, tunggu aje kitorang umumkan di JomGaming.
Anthem akan diterbitkan bagi platform PS4, Xbox One dan PC pada 22 Februari 2019 nanti.


Stumble Guys akan dilancarkan ke konsol tak lama lagi

View this post on Instagram            A post shared by JomGaming (@jomgaming)


Snapdragon 8150 Lebih Hebat Daripada Kirin 980 Dan Apple A12 Bionic!

Processor baru Qualcomm Snapdragon belum pun dilancarkan, tetapi ujian benchmark yang leak telah mulakan perlumbaan bagi processor smartphone terhebat masakini.

Sebuah ujian benchmark AnTuTu bagi Snapdragon 8150 yang belum ada di pasaran, telah leak di Weibo, dan ujian tersebut menunjukkan Snapdragon 8150 telah mengalahkan prestasi benchmark Huawei Kirin 980 and Apple A12 Bionic yang sudahpun terjual sekarang.

Secara keseluruhannya, ujian benchmark ini (sekiranya benar) telah menunjukkan Snapdragon 8150 telah mendapat skor 3622292 mata – 24% lebih baik daripada Kirin 980 prestasi ujian benchmark AnTuTu pada 273913 mata. Ujian benchmark AnTuTu bagi A12 Bionic pula mendapat skor 353210 – rendah sedikit berbanding Snapddragon 8150!
Turut menarik perhatian adalah skor benchmark AnTuTu bagi aspek GPU Snapdragon 8150 dengan skor 156328 mata. Ini adalah 20% lebih baik daripada GPU Adreno 630 dalam Snapdragon 845 masakini.

Qualcomm Snapdragon 8150 sudahpun dimulakan pembikinannya dan dijangka akan mula terjual dalam smartphone dan peranti mudah alih pada tahun 2019 nanti.


Flappy Bird Pun Dah Ada Battle Royale Sekarang, Digelar Flappy Royale, Boleh Mainkan Di Browser

Masih ingat game Flappy Bird? Ya, game di mobile yang sangat popular suatu ketika dulu yang boleh buat kita semua geram sambil hentak-hentak telefon.
Kini, ada game baru yang gameplay-nya sama seperti Flappy Bird, tapi ada bawakan unsur battle royale — digelar Flappy Royale, dan korang boleh mainkannya di web browser.
Gameplay sememangnya sama, di mana pemain perlu menakan skrin mengikut timing yang tepat bagi menerbangkan seekor burung melepasi paip-paip yang sekiranya terlanggar, game over. Bezanya, kali ini, burung ini tidak lagi terbang seekor sahaja, tapi diikuti oleh 98 ekor burung lain. Objektifnya, seperti game battle royale lain, pemain terakhir yang masih hidup dinobatkan sebagai pemenang.
Korang boleh mainkan Flappy Royale dengan klik di ini.


Civilization VI Kini Boleh Dimainkan Di Android

Android kini telah menyertai sebagai salah sebuah platform yang boleh bermain Civilization VI, bersama-sama dengan PC, PS4, Xbox One, Switch dan iOS.
Versi iOS sudahpun dilancarkan pada Disember 2017, dan setelah lebih daripada 2 tahun, Civilization VI akhirnya boleh dinikmati di satu lagi platform mobile iaitu Android.
Sama seperti versi iOS, para pemain di Android boleh muat-turun Civilization VI secara percuma dan mainkan 60 pusingan. Selepas itu, untuk menyambung, pemain perlu membeli versi penuh game ini yang berharga USD19.99 (~RM83), didatangkan sekali dengan DLC termasuklah Rise & Fall and Gathering Storm serta beberapa pek lain.

Korang boleh muat-turun Civilization VI di Android melalui pautan ini.


Lebih Banyak Aksi Ganas, Tembak-Menembak, Power Hebat Dalam Trailer Gameplay RAGE 2!

Ahh, tiada aksi game seindah aksi tembak-menembak dan mengamuk menggunakan kuasa luarbiasa dalam dunia pasca-apokalips RAGE 2!

Game open-world id Software dan Avalanche Studios – RAGE 2 telah dibuka demonya untuk dimainkan di Gamescom baru-baru ini. Untunglah DualShockers berjaya memainkan dan merekod video gameplay!
Walaupun permulaan video ini kelihtan hambar dengan tutorial dan sebagainya, tutorial ini mempamerkan keupayaan dan power-power yang ada apabila korang mengaktifkan Nanotrite! Pada minit ke-4, kita dibawa ke gameplay sepenuhnya dengan aksi tembak-menembak dan penggunaan kuasa Nanotrite!
Tak cukup dengan video gameplay di atas, Bethesda juga menerbitkan video trailer gameplay rasmi mereka. Korang boleh saksikan kehangatan gameplay RAGE 2 tersebut di dalam video di bawah juga:

RAGE 2 akan diterbitkan bagi platform PC, Xbox One, dan PS4 antara Mac-Jun 2019 nanti.


PUBG Tidak Akan Menambah Kandungan Loot Box Yang Boleh Memberi Kesan Kepada Gameplay

PlayerUnknown’s Battlegrounds telah menghabiskan masa beberapa minggu yang lalu menunjukkan map padang pasir, senjata terbaru, kenderaan terbaru dan menjalankan test server.

Ini adalah keutamaan bagi Bluehole, namun masih wujud “permintaan yang kuat” untuk item-item kosmetik. Sama seperti kotak item khas Gamescom Invitational yang dilancarkan pada bulan Ogos yang lalu.
Semasa berada di G-Star Global Game Exhibition yang berlangsung di Korea pada tahun ini, CEO PUBG Corp. dan pereka permainan utama Changhan Kim mengakui minat yang lebih meluas terhadap kosmetik, namun mencadangkan loot box takkan menjadi game pay-to-win.
“Seperti yang kamu sudah tahu, kami tidak akan menambah apa sahaja yang boleh memberi kesan kepada gameplay. Namun, terdapat permintaan yang kuat untuk item kosmetik. Memandangkan pelancaran rasmi merupakan keutamaan kami yang paling penting, kami merancang untuk menambah item terbaru selepas itu.”

Kim juga berkata tentang bagaimana beliau dan rakan sekerjanya membanteras penipuan dalam game itu dan prospek tutorial mod training.
“Secara jujurnya, saya rasa penipuan dalam PUBG, kami fikir macam, ‘Tidak ada latihan dalam kehidupan! Ia sepatutnya menjadi susah! Memandangkan menyampaikan realiti adalah penting. Namun, ramai pemain meminta mod tutorial atau padang menembak dan kami percaya ini mungkin dapat membantu sesetengah pemain. Jadi kami akan mula merancang untuk menghasilkan ciri itu selepas pelancaran rasmi.”
Seterusnya, Kim mengalihkan perhatiannya kepda bagaimana pasukannya menjalankan proses memilih dan mereka bentuk senjata.

“Kami menambah senjata baru untuk melengkapi kekurangan dalam barisan senjata, memandangkan setiap senjata mempunyai peranannya yang tersendiri. Semestinya, barisan senjata mencerminkan identiti kita juga. Sama ada popular atau spesifik, ada orang dengan pilihan yang lebih meluas, jadi banyak senjata yang menarik yang dipertimbangkan. Ada senjata yang dibuang dari proses pemilihan jika mereka mengganggu terlalu banyak keseimbangan dalam permainan.”
“Kami sedar bahawa ramai pemain Korea mahukan senjata K2 ditambah ke dalam game. Ia sememangnya dalam barisan senjata yang akan dipertimbangkan, tapi memandangkan yang ia mungkin akan bertindih dengan senjata lain yang sudah wujud dari segi peranannya. Kami sedang menggerakkan penambahan ini dari perspektif kepelbagaian reka bentuk.”


Trailer Terbaru Persona 5 Papar Gameplay Eksplorasi Istana Dan Sistem Pertarungan

Dengan seni grafik ala komik, tidak dinafikan Persona 5 adalah antara JRPG yang sangat dinanti-nanti untuk tahun 2017.

Trailer terbaru Persona 5 ini memaparkan eksplorasi istana yang bakal dilakukan oleh pemain nanti. Ia juga memberi sedikit preview dalam pilihan-pilihan yang boleh dilaksanakan melalui sistem pertarungan yang telah direka dalam siri Persona yang terbaru ini.
Baru-baru ini, Atlus juga telah mengumumkan bahawa mereka akan memberikan avatar, theme, dan DLC dwi-bahasa Persona 5 secara percuma.
Persona 5 bakal diterbitkan pada 4 April nanti untuk PlayStation 3 dan PlayStation 4.


Bapa Hikaru Utada Dedahkan Penglibatan Soundtrack Kingdom Hearts III: “Keputusan Kami Belum Lagi Rasmi”

Keputusan ini belum rasmi lagilah pula? Apa cerita?

Minggu lalu, kita mungkin sudah tersenyum lebar apabila bapa serta selaku pengurus Hikaru Utada telah mengesahkan bahawa soundtrack Kingdom Hearts III bakal mendapat sentuhan Utada.
Namun, nampaknya kisah ini seperti telah dipusing dengan cerita yang baru pula. Melalui Twitter-nya sendiri, Teruzane Utada menyatakan bahawa keputusan penglibatan anaknya dalam soundtrack Kingdom Hearts III masih lagi belum rasmi.
“Satu pembetulan. Mengenai penglibatan Hikaru dalam Kingdom Hearts III, kami tidak sabar untuk melakukannya. Walau bagaimanapun, keputusan kami belum lagi rasmi,” kata Teruzane.

one correction. regarding hikaru's involvement in Kingdom Hearts III, we are eager to do it. however, our decision is not official yet. teru
— u3music (@u3music) December 23, 2016
Hikaru Utada sebelum ini sudah pun memberi sentuhan muzikal beliau melalui Kingdom Hearts dan Kingdom Hearts II melalui lagu “Simple and Clean” dan “Sanctuary”.


Game Gear: PS4 ver. Vader – I Sense A Disturbance In My Wallet!

Cuba zoom kat logo-logo Star Wars tuh – detailed and puas ati!
Soon, korang boleh menjadi kuasa kegelapan di arena gaming PS4! Is this is the PS4 you’re looking for? Jom skodeng!

Star Wars Battlefront akan tiba tak lama lagi, dan untuk meraih hype dari kipas-susah-mati Star Wars, Sony telah announce Playstation 4 versi Sith Lord – Darth Vader!

Dengan kemasan chest plate pakcik Darth di atas DS4, potret minimalis atas console PS4 dan logo Star Wars sebagai detailed texture – ini semestinya menjadi mimpi basah korang yang mengagungkan ikon kejahatan semesta ini!
Jom kita layan set gambar yang direlease dari abam-abam Sony:
Ada feeling nak ganti PS4 korang? Hehehe
Padanan warna diinspirasikan dari chest plate pakcik Darth Vader – ohsem seyhh!
Texture logo Star Wars di touchpad tuh mahal!
Jadi macamana? Dengan release data pada 17 November, korang ada beran tak nak pre-order? Mulalah menabung dari sekarang – melainkan korang anak lord, dan kitorang jelly tak sudah!


Cyberfusion 2015: Tournament E-Sports Bermula!

Cyberfusion 2015 yang mengumpulkan gamers dari pelbagai platform telah pun bermula semalam. JomGaming turun padang untuk menyaksikan sendiri LAN party terbesar Asia Tenggara ini!

Game on bros! Kitorang dah sampai, korang bila lagi?

CyberFusion 2015 is frikkin awesome!
JomBaca: Cyberfusion 2015: LAN Party Terbesar Asia Tenggara di Cyberjaya!
Seperti dijadualkan, tournament DOTA 2, CS:GO, FIFA16 & Ultra Street Fighter 4 telah pun bermula pada jam 10 pagi tadi dengan Grand Finals yang akan berlangsung jam 2 petang besok!
DotA 2 players sedang berperang! Kalau perasan group lawan memasing bawak cheerleader, bhai!
Tournament Counter Strike: Global Offensive juga sedang berlangsung!
Main FIFA 16 pon ada thanks to GamesBond!
Street Fighters sedang memanaskan jari-jemari dengan casuals.
JomGaming dah ada kat sini dari pagi tadi, tapi kebanyakan gamers tegar sudah pon berkampong dari semalam – sampaikan ada yang berkhemah dalam Grand Hall MMU, Cyberjaya nih!
Ni baru gamers hardcore – siap pacak khemah tuh!
Atmosphere is good, gamers yang ada semua mesra apabila di tegur dan macam-macam game yang dimainkan from FPS, MMORPG, multiplayer card-game, fighting game, sports dan BANYAK lagi yang pelik-pelik! Even ada brader nih main Clash of Clans kat PC! Tabik!
Game kegilaan masakini Rocket League turut dimainkan!
Kitorang sempat berjumpa dengan beberapa readers JomGaming yang turut menyertai LAN party ini dengan PS4 diorang! Shout outs to Liza dan Kheirul Naim sebab melayan kitorang sekejap tadi!
Antara casing yang menarik perhatian kitorang!
Dan obviously LAN party adalah tempat terbaik untuk menayang rig-rig gaming korang! CyberFusion 2015 juga tidak kurangnya. Antara gamers yang sempat kami temui membawa rig-rig yang dibina sendiri mencecah puluhan ribu RM, dan ada juga gamers yang disponsor oleh syarikat-syarikat tech seperti Kingston, ASUS, Coolermaster, Corsair dan banyak lagi!
Tengok bro nih, CPU casing is soooo overrated! Dia punya CPU letak atas board aje!
Khabarnya sekejap lagi akan ada talk dan seminar mengenai E-Sukan di Malaysia, so JomGaming akan melaporkan acara itu sebentar lagi. Teruskan membaca artikel yang akan terus dikemaskini ini.


Street Fighter 5: Siri Character Intro: F.A.N.G. – Assassin Beracun

Street Fighter 5 coming soon! Jadi Capcom telah melancarkan series video introduction untuk setiap character yang ada dalam roster! Jom kita tengok orang kanan M.Bison nih!

Sebagai orang kanan M. Bison yang muncul entah dari mana-mana, F.A.N.G. memiliki skill pertarungan yang jahat! Dengan jarak serangan yang mengelirukan dan serangan racun yang tidak boleh di-block, perlawanan menentang beliau pastinya amat menyakitkan hati!
Kalau dilihat, sememangnya F.A.N.G. antara character troll yang paling berjaya mendapat reaksi dari peminat Street Fighter. Kalau korang yakin dengan kehebatan korang, mungkin inilah characternya untuk dimainkan!
[su_box title=”JomBeli!” box_color=”#ff0000″]Khas untuk pembaca JomGaming! Korang boleh Order Street Fighter 5 dengan menghantar ‘JGSFV‘ ke Inbox Partner Seller kitorang dan dapatkan diskaun RM10!
Dapatkan penghantaran launch-day PERCUMA terus ke kawasan anda bagi yang menetap di Lembah Klang!
[/su_box]


Call Of Duty: Vanguard: Boleh Beli or Boleh Blah!?

Activision sepertinya tidak serik dalam melancarkan siri game Call Of Duty mereka setiap tahun. Sejak Call of Duty 2 yang dilancarkan pada tahun 2005, setiap tahun siri Call of Duty tidak pernah gagal untuk dilancarkan.
Kali ini mereka kembali dengan siri game mereka yang terbaharu, Call of Duty: Vanguard yang dibangunkan oleh Sledgehammer Games. Dengan mengambil tema pertempuran Perang Dunia Ke-2, Activision mengambil langkah yang boleh dikatakan kebelakang apabila cuba mengetengahkan game yang bertemakan historic war berbanding meneruskan ke arah peperangan moden.
Namun penulis berpendapat ianya bukanlah satu isu yang akan menjejaskan sambutan game ini oleh sebab siri Call of Duty mempunyai peminatnya yang tersendiri dan jika kita lihat ketika ini juga salah satu siri game mereka, Call of Duty: Modern Warfare dan Warzone masih lagi game yang popular dimainkan sehingga kini walaupun sudah dua tahun pelancarannya.
Apa yang membezakan Call of Duty: Vanguard dengan siri COD yang sebelum ini? Mari kita terus ke review.
Campaign yang kurang berkembang

Macam biasalah, jika kita berbicara mengenai Perang Dunia Ke-2 sudah tentu ianya akan melibatkan dua pihak, negara-negara bersekutu dan negara-negara kuasa paksi.
Dalam mode Campaign Call of Duty: Vanguard ini pula bercerita mengenai satu pasukan khas yang terdiri daripada empat individu dari negara-negara bersekutu yang berbeza melawan pihak Nazi. Pasukan ini diketuai oleh Sergeant Arthur Kingsley (Britain), Lieutenant Polina Petrova (Russia), Private Lucas Riggs (Australia) dan Lieutenant Wade Jackson (USA).
Secara ringkas misi mereka adalah untuk menghalang pihak Nazi yang diketuai oleh Hermann Freisinger daripada melaksanakan satu pelan rahsia yang bernama Project Phoenix. Apa yang menarik adalah anda tidak akan secara menerus melakukan misi tersebut, sebaliknya anda akan dibawa untuk menyelami setiap watak dengan melaksanakan misi mereka sebelum mereka diserapkan ke dalam pasukan khas Vanguard.
Mode campaign ini sangat memfokuskan imbas kembali hampir untuk keseluruhan penceritaan. Ini kerana setiap watak mempunyai satu pengalaman yang heroic ketika melaksanakan misi mereka pada masa tersebut dan dengan oleh sebab itu mereka terpilih untuk menerajui pasukan Vanguard.
Setiap karakter juga mempunyai kebolehan tersendiri bagi membantu anda melaksanakan misi dengan lebih lancar. Sebagai contoh, Polina Petrova mempunyai kebolehan bergerak secara pantas dalam keadaan yang sempit. Beliau juga mampu bergerak licik dan senyap yang sangat membantu dalam membuat serangan hendap.
Sergeant Arthur Kingsley mempunyai prospek sebagai seorang pemimpin dan berkebolehan untuk memberikan arahan. Private Lucas Riggs pula mempunyai kekuatan dalam mengedalikan bahan letupan manakala Lieutenant Wade Jackson pakar dalam peperangan di atas udara.
Walaupun mode Campaign ini dihujani dengan prospek karakter yang menarik, tetapi ianya tidak dikembangkan dengan begitu baik. Kelebihan-kelebihan karakter ini tidak begitu signifikan dan memberi kesan dalam gameplay di Campaign mode. Dari segi perjalanan cerita juga seperti kekurangan dari segi perkembangan cerita, mungkin kerana terlalu fokus elemen imbas kembali, ianya sedikit sebanyak membuat penceritaan tidak terlalu berkembang.
Mode Multiplayer menjadi nadi utama

Secara jujurnya, kekuatan utama game Call of Duty: Vanguard ini ialah pada mode Multiplayer. Bahkan bukan siri ini sahaja, malah siri Call of Duty sebelum ini juga lebih memfokuskan kepada mode Multiplayer.
Untuk makluman juga, Call of Duty Vanguard menggunakan game engine yang sama seperti siri Call of Duty: Modern Warfare yang dilancarkan pada tahun 2019. Kita dapat lihat kemeriahan dan kejayaan Modern Warfare pada mode Multiplayer-nya sehingga ini, dengan menggunakan game engine yang sama ianya juga diharapkan dapat memberikan pengalaman bermain yang sama seperti Modern Warfare.
Dengan rentak permainan yang agak pantas dan taktikal, dari segi gameplay Call of Duty: Vanguard boleh diberikan kepujian.
Selain itu, untuk memberikan pengalaman bermain yang berbeza dan realisitk berbanding Modern Warfare sebelum ini, pembangun juga memanfaatkan persekitaran map dengan menambah environmental damage ke dalam game. Persekitaran yang rapuh dapat memberi manfaat dan kekurangan kepada pemain seperti menyorok di belakang longgokan kotak kayu yang tentu sahaja dapat ditembusi peluru-peluru yang laju.
Mode-mode multiplayer sedia ada sebelum ini juga hadir di dalam siri ini dengan tambahan dua mode baru iaitu Patrol dan Champion Hill.
Mode Patrol merupakan mode yang mirip kepada Hardpoint yang memfokuskan kepada capture dan hold objective manakala Champion Hill pula merupakan mode baru di mana lapan skuad duo atau trio bertarung dalam perlawanan team deatmatch berpasukan round-robin merentas empat peta.
Apa yang menarik mengenai mode ini ialah ianya menggabungkan sedikit element dari deathmatch, battle royale dan gunfight di mana anda bersama skuad anda perlu bertarung berhadapan beberapa skuad lain untuk mengumpul dan mempertahankan bilangan nyawa anda. Pasukan yang mempunyai bilangan nyawa terbanyak di hujung permainan akan bergelar Champion Hill. Tambahan, setiap pusingan juga anda perlu membelanjakan wang yang anda terima untuk membeli senjata atau naik taraf peralatan peperangan anda.
Mode seperti ini bagi pendapat penulis mempunyai potensi besar untuk dimainkan di kejohanan esports kerana ianya satu mode yang serba lengkap jika dibuat satu kejohanan. Tambahan pula ianya satu mode yang boleh dikatakan baharu dalam Call of Duty dan lari dari kebiasaan mode seperti Battle Royale dan Team Deathmatch.
Bagi memudahkan pemain untuk memilih filter jenis mode yang mereka mahu mainkan, Sledgehammer Games telah meletakkan fungsi baharu yang dinamakan combat pacing di mana anda sebagai pemain boleh memilih antara tiga jenis combat pacing yang disediakan seperti Tactical, Assault dan Blitz.

Jika anda seorang pemain yang lebih fokus kepada permainan yang perlahan dan lebih taktikal, anda boleh memilih combat pacing Tactical di mana secara asasnya segala matchmaking map yang anda akan bermain merupakan map yang mempunyai bilangan pemain yang rendah seperti 6v6 map.
Namun jika anda lebih suka map berskala besar dan bilangan pemain yang ramai, anda boleh memilih combat pacing Blitz di mana bilangan pemain yang ramai sudah tentu menjadikan persekitaran pertempuran akan lebih pantas dan huru-hara.
Tak COD lah kalau tiada Zombie

Siri Call of Duty memang tidak asing lagi dengan mode Zombie mereka yang mempunyai kelebihan tersendiri. Setiap mode Zombie juga tidak pernah lari dari penceritaan asal siri tersebut, ianya akan cuba untuk dihubungkait supaya relevan kepada para pemain.
Jika anda sudah bosan dengan mode Multiplayer dan Campaign yang agak cliche’, maka mode Zombie ini sangat bersesuaian dengan mood anda sekarang.
Mode ini juga hadir dengan fungsi co-op di mana anda boleh bermain secara skuad bersama rakan baik atau jiran tetangga anda yang mungkin juga peminat Zombi Kampung Pisang arahan Allahyarham Mamat Khalid. Bersama-sama dengan mereka untuk menyelesaikan objektif dan membunuh zombie-zombie binasa nazi ini demi kemaslahatan umat manusia sejagat.
Mode Zombie ini juga membantu memberikan satu pengalaman yang santai bersama rakan anda dalam melaksanakan misi, bertentangan dengan mode Multiplayer yang lebih kompetitif dan seringkali membuatkan anda bersama rakan anda bertekak sesama sendiri dan mental koyak di malam hari. Kalau sudah berkahwin mungkin ada bini yang dapat tenangkan, bayangkan anda masih bujang dan duduk bersendirian maka carilah pasangan secepat mungkin.
Agak lari dari topik tapi tidak mengapa kerana penulis kurang idea untuk menambah aksara.
BOLEH BELI or BOLEH BLAH!?

Call of Duty: Vanguard, apa lagi yang penulis boleh katakan. Ianya sudah menjadi kemestian untuk siri ini hadir dengan formula yang sama setiap tahun.
Secara jujur mode Campaign hanya seperti cukup untuk memenuhi syarat sahaja. Tidak kira betapa menariknya penceritaan mengenai misi dan pasukan khas Vanguard, ianya tetap membosankan untuk ditamatkan. Mungkin inilah risiko apabila melancarkan game yang sama setiap tahun.
Walaupun mode Campaign yang agak suram, Call of Duty: Vanguard masih boleh dipuji dengan mode Multiplayer dan Zombie. Seperti yang penulis katakan sebelum ini, kedua mode ini merupakan nadi utama pada setiap siri Call of Duty.
Walaupun hampir semua content Multiplayer sama seperti siri-siri sebelumnya, namun pengalaman bermain Multiplayer pada Call Of Duty: Vanguard tetap fresh dan menyeronokkan. Mode baharu seperti Champion Hill sedikit sebanyak menambah perisa kepada mode Multiplayer yang sedia-ada bagus.
Jadi boleh beli atau boleh blah? Jika anda seorang yang meminati siri FPS serta sering bermain mode Multiplayer, maka game ini boleh beli untuk anda. Namun jika anda bukanlah peminat game yang sedemikian, maka game ini boleh blah untuk anda.
Verdict yang agak cliche tapi inilah realitinya.
+ Mode multiplayer yang pelbagai dan menarik+ Naik taraf weapon yang beraneka+ Ada zombie
– Penceritaan karakter di mode Campaign yang tidak begitu dikembangkan.– Vibe yang masih sama seperti siri Call of Duty sebelumnya.


Streamer Sensasi, Ninja Kini Sebaris Cristiano Ronaldo Dan LeBron James Di Media Sosial

Mengalahkan Messi, Neymar dan Ibrahimovic.

Streamer sensasi, yang cukup terkenal melalui game Fortnite, Tyler Blevins atau lebih dikenali dengan Ninja kini duduk sama rendah, berdiri sama tinggi dengan atlet-atlet sukan global yang lain.
Menurut laporan VG247, Ninja kini sebaris, atau lebih tepatnya menduduki tempat ketiga sebagai atlet yang paling banyak interaksinya di media sosial. Hanya dua atlet sahaja yang mempunyai interaksi media sosial yang lebih tinggi daripada Ninja, iaitu pemain bola sepak Real Madrid, Cristiano Ronaldo di kedudukan pertama dan pemain bola keranjang di Amerika Syarikat, LeBron James.
Dalam senarai 10 atlet yang dikeluarkan, Ninja berjaya mengatasi interaksi media sosial yang diperoleh Virat Kohli, Lionel Messi, Neymar, Zlatan Ibrahimovic, Sergio Ramos, Shaquille O’Neil dan Conor McGregor.
Berikut adalah senarai penuh 10 atlet dunia teratas mengikut jumlah interaksi yang mereka dapati sepanjang bulan Mac 2018:

Sejak Fortnite Battle Royale dilancarkan pada September tahun lalu, Ninja telah perlahan-lahan mencipta namanya sebagai pemain game itu yang cukup hebat skilnya. Bulan lalu, popularitinya telah meletup apabila beliau telah melakukan livestream bersama penyanyi rap Kanada, Drake.


Sony Buang Mode Multiplayer Dalam Uncharted 4 Versi PS5, PC

Walaupun bukan satu mode yang popular berbanding single-player story, Uncharted 4: A Thief’s End di PS4 sebenarnya ada menampilkan Multiplayer.
Namun, apabila versi remastered game itu, Uncharted: Legacy of Thieves Collection, dilancarkan ke PS5 dan PC kelak, Sony tidak akan menyertakan sekali Multiplayer.
Perkara ini telah disahkan apabila rating Uncharted: Legacy of Thieves Collection telah dinaikkan di laman web ESRB. Laman itu dengan jelas menyatakan yang game ini “tiada elemen interaktif”, satu terma yang digunakan untuk menggambarkan ketiadaan sebarang bentuk Multiplayer.
Ketika Uncharted 4: A Thief’s End dilancarkan pada 2016, ia didatangkan bersama mode multiplayer kompetitif yang kemudiannya turut memperkenalkan mode survival co-op — yang mana ia turut boleh diakses oleh pemain Uncharted: The Lost Legacy.
Uncharted: Legacy of Thieves Collection meggabungkan dua game Uncharted yang asalnya dilancarkan untuk PS4, iaitu Uncharted 4: A Thief’s End (2016) dan Uncharted: The Lost Legacy (2017) versi remastered dalam satu game koleksi.
Uncharted: Legacy of Thieves Collection akan dilancarkan terlebih dulu di PS5 pada awal tahun 2022, manakala versi PC pula akan dilancarkan selepas itu.


Ianya Bukan Tentang Microtransactions, Ianya Tentang AI Yang Boleh Membaca Ketagihan Pemain

Pada minggu lepas, Kotaku telah mendedahkan tentang bagaimana seorang peminat mobile game telah membelanjakan sebanyak $150,000 pada game Transformers: Earth Wars.
Melihat pada jumlah wang tersebut, ianya memang gila untuk melihat seseorang yang begitu komited untuk membelanjakan wang sebanyak itu. Ini kerana sesetengah pemain hanya membelanjakan sebanyak $10 untuk satu-satu game.
Tapi apa yang pembangun game mahukan adalah mereka bukan menyasarkan kepada jumlah besar pemain yang membelanjakan sedikit wang, mereka menyasarkan kepada 10 peratus berbanding 90 peratus pemain yang sanggup membelanjakan wang yang banyak.
Bagi pembangun game kecil (indie), bisnes microtransactions diperlukan oleh mereka dalam game free-to-play demi menampung kos pembuatan game dan bagi mengekalkan kelangsungan game tersebut. Namun ia akan menjadi masalah jika ia dilaksanakan secara tidak adil dan tidak jujur.

Apa yang menariknya, pembangun-pembangun game ini mahu ‘memancing’ kumpulan kecil yang mana terdiri daripada pemain yang sangat setia dan sanggup membelanjakan wang yang banyak untuk terus bermain. Industri game menggelarkan mereka itu sebagai “whales”.
Semasa di persidangan Game Connect Asia-Pacific yang diadakan di PAX Australia, pembangun-pembangun game berkumpul untuk membincangkan tentang industri dan cara terbaik untuk melaksanakan pembangunan video game dalam pasaran yang kian berubah.

Henry Fong, CEO kepada pembangun dan penerbit game mobile bercakap tentang bagaimana pembangun-pembangun game mobile menyatakan faktor dalam pengewangan pada tahap asas dalam reka bentuk berbanding memasukkannya selepas itu. Studio Yodo1 milik Fong  bertanggungjawab menghasilkan Transformers: Earth War, game yang berjaya menarik wang sebanyak $150,000 dari akaun bank pemain ini mempunyai prosesnya tersendiri tentang bagaimana mereka menggunakan sistem tertentu untuk memancing whales.
Dalam sesi temu bual bersama Kotaku Australia, Fong mendedahkan bahawa banyak sistem automated telah diimplementasikan ke dalam mobile game. AI khas telah ditugaskan untuk meningkatkan tahap pengewangan secara efisien dengan “mengenalpasti potensi whales (pemain) berdasarkan kepada gaya permainan dan tabiat perbelanjaan mereka. ”

Sesetengah AI boleh mengenalpasti potensi “whales” dengan ketepatan sebanyak 87%. Fong mengatakan sistem itu masih di peringkat awal dan mungkin boleh menawarkan pakej berdasarkan kepada jenis-jenis pemain yang ia kenalpasti. Peraturan perlu diimplementasikan supaya sistem itu tidak digunakan secara tidak adil.
Kita semua tahu tentang kontroversi loot boxes. Sistem “surprise mechanics” ini meletakkan beberapa aspek ke dalam otak pemain yang suka meningkatkan tahap dopamine untuk mendapatkan satu item dengan cepat. Ia sememangnya merupakan amalan yang menggalakkan pemain ke arah perjudian. Tapi kebolehan untuk mengenalpasti dan memancing pemain ke arah amalan perjudian itu amat menakutkan.
Apa yang membezakan loot boxes dan AI adalah loot boxes memang disasarkan kepada mereka yang sudah ketagih terhadap perjudian. Tapi bagi AI ini pula, ia boleh membaca dan menilai pemain untuk bagaimana ia mahu memberikan cara terbaik untuk pemain membelanjakan wang. Sistem AI ini dibangunkan oleh pembangun mobile game kecil, bayangkan bagaimana jika teknologi ini jatuh ke tanah studio-studio AAA?
Sumber: Critical Hit


Hati-Hati Bila Install Fortnite Android – Fail Installer Pertama Dari Epic Games Boleh Buat Korang Install Malware!

Nasib baik Google dah siap warning awal-awal tentang masalah ini. Epic Games pula kata Google sengaja dedahkan isu sekuriti ini!

Apabila Epic Games umumkan mereka takkan keluarkan Fortnite versi Android di Google Play Store, isu sekuriti dan risiko penggunaan aplikasi yang bukan dari Google Play Store menjadi kerisauan.
Google melalui program Project Zero telah menemui kelemahan dalam sistem installer Fortnite daripada Epic Games yang membolehkan penceroboh meng-install  perisisan hasad (malware) tanpa korang sedari!
Pencerobohan ini menggunakan serangan man-in-the-disk – serangan yang memanipulasi cara bagaimana aplikasi Android menggunakan sistem ‘External Storage’ yang menyimpan data berkaitan app. Apabila sistem ini diceroboh, aplikasi yang menjadi sasaran (seperti installer awal Fortnite Android) boleh meng-install kod tanpa korang sedari!

Selepas 48 jam, Epic Games telah mengeluarkan update kepada installer mereka yang sepatutnya menambahbaik sistem pengendalian External Storage mereka. Epic Games berkata, mereka kecewa dengan cara Google yang “tidak bertanggungjawab” dalam mendedahkan kelemahan sistem mereka kepada awam walaupun Google melalui Project Zero kelihatan seperti telah mengikuti tempoh waktu amaran untuk Epic segera mengatasi kelemahan ini.
Walau bagaimanapun, bagi korang yang sudah meng-install aplikasi Fortnite Android daripada server Epic Games sini, selalu-selalulah meng-update aplikasi korang bagi menambahbaik sisi keselamatan smartphone korang. Jangan nanti, seronok-seronok nak Victory Royale, identiti Google korang pula terdedah dan tergadai. Berhati-hati geng!


E3 2016: Nioh Bawak Korang Berlawan Makhluk Sotong Dan Raksasa Seram!

Koei Tecmo telah mengumumkan trailer terbaru mereka bagi NIOH – game fantasy action RPG yang sering dibandingkan dengan Dark Souls 3!

Sepertimana yang didedahkan di dalam gameplay demo Alpha Nioh Mei lepas, korang akan bermain sebagai William, seorang pahlawan pedang yang berpengalaman di dalam dunia samurai dan syaitan!
Korang akan menentang samurai lain, pertempuran menentang musuh yang banyak yang akan menguji kebolehan, kesabaran dan daya strategi korang.
Nioh dijadual untuk dilancarkan pada tahun ini, dan Beta demo dirancang pada bulan Ogos nanti eksklusif bagi platform PlayStation 4.
Paling best, menurut tweet ZhugeEX ini, korang boleh summon jerung! Peh, dah macam Pendekar Laut penulis tengok!

In Koei Tecmo's upcoming game, Nioh, you can summon a shark.
Can you say game of the year? pic.twitter.com/dLbCTUahZs
— Daniel Ahmad (@ZhugeEX) June 14, 2016


Mafia III: Patch PC Untuk 60fps Kini Sudah Boleh Dimuat Turun

Kemaskini yang dinanti-nantikan oleh para pemain di PC kini sudah tersedia.

Berita gembira untuk para pemain Mafia III di PC, usah bimbang sekiranya anda terpaksa memainkan game ini dalam 30fps kerana patch untuk menaikkan ke sekurang-kurangnya 60fps kini sudah boleh dimuat turun. Anda boleh memilih sama ada ingin memainkannya dalam 30fps, 60fps, atau yang lebih berkuasa dengan 227fps kerana terdapat opsyen untuk “unlimited fps“.
Bagi anda yang tidak tahu, Mafia III telah menimbulkan sedikit kontroversi untuk gamer di PC kerana hanya menawarkan 30fps. Sememangnya, ia merupakan prestasi yang tidak mencapai citarasa para pemain di PC.


PlayStation Neo Dilaporkan Bakal Dilancarkan Pada Tahun Ini

Konsol terbaru daripada Sony ini dijangka akan dilancarkan lebih awal daripada yang disangka.
Sumber
Menurut laporan laporan Digital Foundry, yang memetik daripada beberapa sumber, konsol PlayStation 4 versi yang ditingkatkan keupayaannya, PlayStation Neo akan dilancarkan pada tahun ini.
“Beberapa sumber telah mengatakan kepada saya bahawa PlayStation Neo akan dilancarkan tahun ini, di sebalik ia yang tidak diumumkan di E3,” kata Richard Leadbetter, penulis artikel tersebut.
Sekiranya ini benar, ia bakal menandakan bahawa PlayStation Neo akan dikeluarkan satu tahun lebih awal daripada Xbox One Scorpio keluaran Microsoft – yang telah diumumkan pada E3 2016 tempoh hari.
Sebelum ini, Sony telah pun mengesahkan bahawa PlayStation Neo sudah dalam pembangunan selepas sekian banyak khabar angin yang bertiup. Mereka juga telah menjelaskan mengapa ia tidak diperkenalkan di sidang media E3 2016.
JomBaca: E3 2016: PlayStation VR Bersama 50 Games Tersedia Menanti! Ini 5 Yang Paling Menarik!


Respawn Entertainment Nampaknya Sedang Bangunkan Game Daripada Francais Baru

Respawn Entertainment pada waktu ini mungkin adalah antara studio pembangunan paling disayangi ramai kerana tiga buah game terakhir mereka — Titanfall 2, Apex Legends, dan Star Wars Jedi: Fallen Order — telah menyajikan kualiti yang cukup tinggi.
Ramai yang sedang menantikan apakah projek seterusnya daripada Respawn, dan kita mungkin telah mendapat sedikit info tentang perkara ini.
Respawn kini sedang membuka permohonan (via Destructoid) untuk mencari staf baharu. Salah satunya ialah jurutera perisian yang menyebutkan: “bakal menyertai pasukan kecil baharu yang sedang dibentuk untuk membangunkan IP serba baharu.”
Dalam kata lain, Respawn kini sedang membentuk sebuah pasukan baharu yang akan memfokuskan kepada projek baharu daripada satu IP baharu yang mereka masih belum umumkan. Tentunya, kita tidak boleh menjangkakan apa-apa daripada info yang cukup sedikit ini, namun sekurang-kurangnya kita tahu bahawa mereka sedang membangunkan sebuah game serba baharu.
Sama-sama kita nantikan apakah projek mereka seterusnya ini.


Microsoft Akan Menambah Ciri ‘Do Not Disturb’ Ke Xbox One

Ciri itu direka untuk pemain yang mahu bermain game tanpa diganggu oleh bunyi notifikasi mesej dan lain-lain sementara masih kekal berhubung atas talian.
Ciri itu boleh didapati sekarang ke pengguna yang mendaftar ke sesi beta Xbox Insider dan akan boleh didapati kepada semua orang dalam masa terdekat.
Memilih ‘do not disturb’ akan mengubah status online pengguna dan menghalang masuk mana-mana notafikasi dari muncul terus ke skrin.

Perubahan lain yang dilakukan yang akan hadir tidak lama lagi ke Xbox One termasuklah penambahan beberapa ciri untuk menu Guide, senarai achievements yang masih dikunci dan hub game mini dengan informasi lebih banyak pada game pengguna ke dalam menu.
Pengguna juga boleh mengesetkan konsol untuk tutup secara automatik selepas beberapa jam.


Assassin’s Creed Origins Mendahului Jualan Sebanyak 100% Berbanding Assassin’s Creed Syndicate

Terbayek-lah Assassin’s Creed Origins laku keras!

Assassin’s Creed Origins baru sahaja dikeluarkan dan belum sampai dua minggu lagi, game ke-10 dalam siri Assassin’s Creed ini sudah berjaya mendahului jualan Syndicate iaitu game Assassin’s Creed yang keluar pada tahun 2015.
Angka ini dinyatakan oleh CEO Ubisoft Yves Guillemot selepas mengira segala aspek unit asas dan anggaran jualan berdasarkan 10 hari untuk kedua-dua game ini menandakan Origins lebih banyak terjual dua kali ganda berbanding Syndicate.
“Berdasarkan lebih banyak masa disumbangkan ke dalam pembangunan game, kumpulan kami dapat mempersembahkan visi kreatif mereka dan memaksimumkan potensi game-game kami.
Kejayaan pengeluaran game-game kami terutama ini pertumbuhan jualan sebanyak 100% untuk Assassin’s Creed Origins digabung dengan operasi langsung menunjukkan Ubisoft bersedia untuk menyampaikan lagi pertumbuhan jualan untuk tahun fiskal akan datang,” kata Guillemot bagi laporan kewangan Ubisoft Q2 FY18 berakhir pada 30 September.

Berkenaan dengan jualan digital atau fizikal, sekurang-kurangnya 35% pengeluaran Assassin’s Creed Origins adalah dalam bentuk digital berbanding daripada hanya 15% bagi Syndicate iaitu membawa peningkatan sebanyak 20%.
Laporan Q2 2017 juga menandakan lonjakan lebih untuk jualan digital secara amnya sebanyak 69.1% kepada €342.6 juta dan jualan microtransactions serta DLC ternyata membawa pulangan lumayan kepada Ubisoft iaitu sebanyak €174.5 juta kepada pendapatan jualan digital.
Bukan hanya Assassin’s Creed Origins sahaja menjadi berita baik kepada Ubisoft.
Pasaran digital disambut baik apabila separuh jualan South Park: The Fractured but Whole adalah dalam bentuk digital dan juga terjual lebih banyak berbanding game South Park sebelum ini.
Rainbow Six Siege juga terus berkembang kepada 25 juta pemain dan masih lagi ada pemain cuba For Honor kerana dapat minggu percuma serta Ghost Recon Wildlands juga ada ramai pemain aktif.


Mark Walhberg Kongsikan Video Pertama Sully Yang Bermisai Dalam Filem Uncharted

Semakin hari kita semakin disajikan dengan beberapa butiran baharu tentang filem Uncharted. Dan terkini, kita dapat melihat sedikit gambaran bagaimana paras rupa Sully dalam filem adaptasi dari video game terkemuka ini.
Mark Walhberg yang akan menghidupkan watak Sully telah memuatnaik satu video pendek di Instagram, memperlihatkan beliau sudah disolek dengan bermisai, sambil berkata, “jangan tanya kenapa” dalam nada yang berseloroh marah.
Walaupun beliau tidak menyatakan secara jelas bahawa itu adalah penampilan Sully dari filem Uncharted, tapi tentu itulah apa yang beliau cuba sampaikan kerana kita sudah tahu beliau akan membawakan watak tersebut, serta filem itu kini sedang dalam penggambaran.

         View this post on Instagram            A post shared by Mark Wahlberg (@markwahlberg)

Beberapa hari lalu, Tom Holland telah berkongsikan gambar pertama beliau dalam kostum Nathan Drake.
Filem Uncharted ini akan diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom. Ia akan dibintangi oleh Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.
Filem ini dijadualkan akan ditayangkan pada Julai 2021.


3 Teknologi Cloud Gaming Yang Diumumkan Di E3 2019 – Stadia, Orion & Project xCloud

Siapa sangka Stadia yang dibina oleh Google akan mendapat persaingan secara mengejut di E3 2019 ini? Berikut merupakan rumusan kepada ketiga-tiga teknologi cloud gaming yang telah didedahkan di pentas E3 2019.
Ketiga-tiga sistem cloud gaming ini mempunyai fokus penyampaian kepada konsumer mereka yang berlainan. Yang manakah sesuai untuk kegunaan anda?
Stadia (Google)

Stadia merupakan platform game streaming pertama yang diumumkan di dunia yang menggunakan resolusi 4K. Tanpa menggunakan sebarang simpanan memori, Stadia hanya akan menggunakan data dan stream (seperti youtube) untuk memainkan kesemua game yang berada di dalam library game ini di resolusi Ultra HD 4k pada 60 fps di komputer, smartphones dan Chromecast.
Ini bermaksud Stadia akan menggunakan 35 Mbps bersamaan 15.75GB sejam. Di kualiti minima, akan memakan di dalam 4 hingga ke 5 gig sejam. Lebih afdhal untuk menggunakan penyambungan LAN untuk memastikan game dapat stream tanpa ganguan untuk perincian yang tertentu.
Destiny akan menjadi antara game pertama berada di Stadia untuk pelancaran Expansion Tahun Ke-2 Destiny tetapi Bungie mengatakan kemungkinan akan menganggu permainan kompetitif apabila dilancarkan.
Namun kemungkinan besar apabila Stadia diumumkan untuk pelancaran, Malaysia tidak akan menjadi antara pilihan utama sewaktu dilancarkan. Terutama sekali Malaysia masih belum mempunyai internet yang cukup laju dan stabil untuk digunakan dengan selesa.
Stadia boleh digunakan secara percuma untuk pelan biasa atau premium pada $9.99.
Jom Baca: 8 Perkara Tentang Google Stadia – Harga, Tarikh Pelancaran, Senarai Game, Keperluan Internet8 Perkara Tentang Google Stadia
Orion (Bethesda)

Berbeza berbanding Stadia, Orion lebih fokus kepada ‘mengurangkan’ latency serta saiz yang distrim supaya dapat menyampaikan pengalaman yang lebih nyaman kepada pemain. Orion mampu mampat (compress) masa untuk render dan juga optimize frame sebanyak 20%. Ia turut akan memakan 40% lebih kurang data apabila distrim untuk dimainkan tanpa menjatuhkan kualiti.
Bethesda akan mengadakan tempoh percubaan lewat tahun ini dengan membawa DOOM ke telefon pintar iPhone di iOS 11 ke atas. Orion turut akan berada di PC serta Android pada kemudian hari.
Tiada maklumat lagi diumumkan untuk pelan yang akan dibawa oleh Bethseda.
Jom Baca: Orion: Servis Cloud Gaming Yang Mengurangkan Latency dan Penggunaan Kuasa Komputer
Project xCloud (Microsoft)

Project xCloud mampu stream-kan game-game yang berada di Xbox kepada telefon pintar dan tablet Android. Sistem ini lebih kepada konsep hibrid servis cloud gaming daripada tempat pemasaran cloud gaming dengan menggunakan kepintaran Microsoft Azure. Project xCloud oleh Microsoft menunjukkan ia akan berfungsi pada resolusi 1080p dan 60 fps.
Di persidangan E3 2019, demo dijalankan di Samsung S10s dan pembangunan akan terus fokus kepada sistem Android buat masa ini pada kelajuan 10 MB untuk video game. Video biasa pula hanya memerlukan 7.5 MB dan mempunyai channel uplink yang kecil untuk memproses input sebelum dipapar ke skrin pengguna. Project xCloud masih selesa untuk digunakan walaupun di talian LTE, Wi-Fi atau LAN asalkan menggunakan internet 10MB.
Pengguna boleh memainkan game Xbox di peranti Android mereka dengan controller ataupun interface sentuh terus di skrin mobile tersebut.
Lebih informasi tentang sistem ini akan dipapar kepada orang ramai pada bulan Oktober ini. Tiada lagi pelan atau langganan yang diumumkan buat masa sekarang.
Jom Baca: Perkhidmatan Penstriman Microsoft – Project xCloud Akan Hadir Pada Bulan Oktober


Hanya Ada Dua Pilihan Dialog Dalam Sistem Perbualan Anthem Bagi “Gamers” Masakini

Kerana “gamers” masakini “kurang bijak” membuat pilihan, maka BioWare semakin lari daripada identiti kepelbagaian dialogue wheel mereka. Betul ke?

Sistem dialog perbualan Anthem
Dalam pembentangan bahagian single-player Anthem di PAX West baru-baru ini, pilihan dalam sistem dialog perbualan telah ditunjukkan. Kelihatan seperti sistem dialog perbualan game itu diringkaskan ke hanya dua pilihan, tanpa sebarang pilihan moral yang boleh mempengaruhi game tersebut.
Tidak seperti game-game BioWare yang terdahulu.
Penerbit eksekutif Mark Darrah berkata bahawa sistem dialog perbualan Anthem ini dibuat sedemikian rupa, “bagi memperkenalkan sistem dialog ini kepada gamers yang tidak biasa dengan sistem membuat keputusan dan memilih perbualan. Kami mahu memudahkan sistem ini, tetapi kami juga tidak mahu memberikan gamers pilihan yang salah.”
Sistem dialog perbualan Mass Effect
BioWare adalah developer yang terkenal dengan kemahiran mereka membina dunia in-game menggunakan penceritaan. Sistem dialog perbualan menggunakan dialogue wheel adalah inovasi paling ikonik daripada BioWare serta paling mempengaruhi game-game bergenre role-playing game (RPG) moden yang lain.
Sistem dialog perbualan The Witcher 3
Sistem dialogue wheel di dalam Mass Effect dan Dragon Age awal menampilkan beberapa pilihan dialog yang tersusun di sekeliling wheel/roda – dialog positif, dialog negatif dan dialog neutral. Kadang-kadang ada pilihan dialog penyiasatan dan pilihan dialog istimewa yang boleh mempengaruhi sistem moral karakter protagonis dikawal korang.

Senang cerita, BioWare sebelum ini biasanya meletakkan pilihan dialog positif/diplomatik/Paragon di bahagian atas kanan, dan pilihan dialog negatif/agresif/Renegade di bahagian bawah kanan. Serta beberapa pilihan lain yang akan muncul mengikut keperluan jalan cerita dan karakter.
Sistem dialog perbualan Dragon Age
Bagaimanapun BioWare semakin tersasar jauh daripada sistem pilihan dialog yang pernah mempopularkan game-game mereka. Timbul kritikan dan suara-suara cemuhan yang mengatakan BioWare sengaja menjatuhkan aras kualiti penceritaan mereka melalui dialog, dengan memudahkan sistem dialog perbualan dalam setiap game-game terbaru mereka.
Sumber
Mungkin kerana maklumbalas begini, BioWare menghasilkan sistem pilihan perbualan di dalam Mass Effect Andromeda (game BioWare sebelum Anthem) dengan pilihan yang banyak, tetapi tidak langsung mempengaruhi jalan cerita game tersebut!
Tiada lagi pilihan yang boleh mempengaruhi jalan cerita secara drastik, tiada lag pilihan moral yang boleh menentukan samada karakter korang akan menjadi baik/jahat. Hanya sistem pilihan dialog sekadar cukup ada dialog karakter aje. Sistem perbualan di dalam game tersebut bukan sahaja menerima cemuhan daripada pemain baru, malahan daripada veteran gamers BioWare!
Kerana kritikan terhadap sistem pilihan dialog Mass Effect Andromeda, BioWare dilihat seperti melatah. Hasilnya, sistem pilihan dialog Anthem kelihatan sangatlah mudah, sehingga timbul kerisauan jika ianya terlalu dumbed down.

Apa pendapat korang? Adakah korang rindukan sistem pilihan dialog yang lebih mencabar minda BioWare klasik? Ataupun memang benar kata BioWare, gamers masakini mudah keliru jika diberi pilihan dan membuat keputusan dalam game?
Suarakan pendapat korang di  Facebook dan Twitter kitorang!


Micrososft Kata Harga Xbox Series X Akan Berpatutan Dan Mampu Milik

Sehingga kini, Sony dan Microsoft masih lagi berahsia tentang kos yang akan dikenakan kepada pengguna untuk konsol generasi akan datang masing-masing. Walau bagaimanapun, Microsoft nampaknya sudah memberikan sedikit petanda tentang harganya.
Jika dibandingkan dengan PlayStation 5, Microsoft kelihatan lebih lantang dalam mencanangkan Xbox Series X sebagai konsol paling berkuasa. Melalui hardware yang berteknologi tinggi, ramai yang tertanya, apakah ianya akan menjadi terlalu mahal?
Soalan ini telah ditanyakan oleh Eurogamer kepada wakil Xbox, Jason Ronald dalam satu temuramah. Beliau menegaskan bahawa mereka membangunkan sistem konsol ini dengan sentiasa meletakkan harga dalam ingatan. Mereka dikatakan sangat yakin dengan sistem yang mereka bangunkan, tapi dalam masa sama, mereka akan cuba berlembut dengan harga.
“Sebagai seorang gamer sejak sekian lama dan juga sebagai seorang pembangun game, kami semua sentiasa mahu lebih dan lebih dan lebih. Dalam masa sama, kami tahu kami perlu memberikan sesuatu pada harga menambat yang semua orang di dunia akan selesa dan mampu,” kata Ronald.
Selagi Sony dan Microsoft tidak mengumumkan lagi secara rasmi harga PS5 dan Xbox Series X, selagi itu kita belum boleh katakan secara muktamad yang harga konsol-konsol ini berpatutan ataupun tidak.
Kedua-dua PS5 dan Xbox Series X akan dilancarkan pada hujung tahun ini, masih belum ada tarikhnya.